Сабр жаннат калитидир — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nАллоҳ таоло Қуръони Каримда шундай деб марҳамат қилади: «Албатта биз сабр этганларни қилиб юрган амалларининг энг гўзалига бериладиган ажр билан мукофотлаймиз». (Наҳл сураси 96-оят).\nСабр инсонга Оллоҳ томонидан берилган неъматларнинг энг олийларидан биридир. Кишига мусибат етдими, ғам қайғуга ботмасдан Оллоҳга шукур қилиб тоат-ибодатда бўлса бу сабрлилигидан далолат. Сабрнинг энг олий даражаси инсонга мусибат етган пайтдаги илк дақиқалардаги сабр дир.\nАнас ибн Молик розияллоҳу анҳудан ривоят қилинади. Набий саллаллоҳу алайҳи васаллам бир куни бир қабр олдида йиғлаб ўтирган аёлнинг ёнидан ўтаётиб, “Эй аёл, Аллоҳдан қўрқ ва бу ҳолатингда фақат сабр қилгин”, дедилар. У аёл: “Нари тургин, менинг каби сенга мусибат етмаган”, деди. Аёл у зотни танимаган эди. У аёлга: “Сен гаплашган зот Пайғамбар алайҳиссалом эдилар”, дейилди. Аёл ўша заҳотиёқ Пайғамбар алайҳиссаломнинг эшиклари олдига келди ва у зотга: “Сизни танимабман”, деди. Шунда у зот: “Албатта сабр биринчи зарбададир”, дедилар.\nСабрли инсонни Оллоҳ ҳам суяди. Бу фазилат инсонга остидан дарё сувлари оқиб турувчи Жаннат эшикларини очади.\nАллоҳ таоло: «Албатта, сабр қилгувчиларга ажрлари ҳисобсиз, тўлиқ берилади», деган. (Зумар сураси 10-оят)\nБаъзи уламоларимиз: «Сабр қилгувчиларга ажрлари берилаётганда, ҳисоблаб ўтирмасдан, улгуржи бериб юборилади», деганлар.\nСабр инсоннинг либосига ўхшайди. Унинг турли кўринишлари мавжуд: Тоат ва ибодатдаги сабр, етадиган мусибат ва қийинчиликларга сабр, Оллоҳ ҳаром қилган нарсалардан ва гуноҳдан сақланишга сабр.\nҚуръони каримда ҳам сабр ва унинг фазилати тўғрисида жуда кўплаб ояти карималар мавжуд. Қуръоннинг тўқсон ерида сабрнинг зикри келган. “Сабр қил” калимаси ўн тўққиз марта такрорланган”. Қурони каримнинг юздан зиёд ўрнида сабрга чорловчи амрлар, сабр қилувчиларга бўладиган улуғ савоблар ҳақида сўз юритилган. Масалан, Оллоҳ таоло амр қилиб бундай деган: “Сабр қилинг! Бас, албатта, Оллоҳ эзгу иш қилувчилар мукофотини зое қилмагай (Ҳуд, 115).\nБундан ташқари, Аллоҳ таолонинг “Сабр қилинглар”, деган амри олти марта зикр қилинган. Шунинг учун ҳам уламолар якдиллик билан сабр қилиш ҳар бир кишига вожибдир, дейишган. Зеро, имоннинг ярим бўлаги сабр бўлса, қолган ярми шукр қилишдир. Сабрнинг даражаси шу қадар улуғки, ҳатто Аллоҳ таоло уни ўзининг сифатларидан бири қилган. Зеро Оллоҳ таоло чиндан ҳам “Сабур”дир, яни гуноҳкорларни гуноҳи учун дарҳол жазоламайди. Ҳадиси қудсийда “Дарҳақиқат Мен Сабурдирман”, деб ривоят қилинган.\nШундай экан юқоридагилардан тўғри хулоса чиқариб биз ҳам ўз ҳаётимизни сабр ила гўзал қилайлик. Сабрли бўлиш учун қилинган ҳаракатнинг ўзи ҳам сабрдир. Модомики, биз сабр инсон ҳаётини безовчи неъматлигини билар эканмиз фарзандларимизга ёшлигидан сабр-тоқатли бўлишини аста-секин сингдирайлик. Ўзимиз эса бу неъматсиз ҳаётимиз мазмунли бўла олмаслигини ҳар доим ёдимиздан чиқармаслигимиз лозим.\nГулистон тумани “Шодмонхўжа”


16 Мая 2020 3600\nСамарқандда 10 нафар, Тошкентда 27 нафар Хоразмда 18 нафар бемор тузалиб, соғайганлар сони 2 213 нафарга етди\nСамарқандда тузалганларнинг 5 нафари эркак, 5 нафари аёл бўлиб, ёши каттаси 33 ёшда, ёши кичиги эса 2019 йилда туғилган.\nСамарқанд да шу пайтга қадар 154 нафар бемор бутунлай соғайган.\nПойтахтимиздаги Вирусология илмий-текшириш институти клиникасида 3 нафар, 24 нафар, жами 27 нафар коронавирус инфекциясига Эпидемиология, микробиология ва юқумли касалликлар илмий-текшириш институти клиникасида чалинган бемор бутунлай соғайди ва реабилитацияга кузатилди.\nВирусология илмий-текшириш институти клиникасидан соғайганларнинг 1 нафари эркак, 2 нафари аёл. Улар орасида энг ёши каттаси 31 ёшда бўлса, энг ёши кичиги 11 ёшда.\nЭпидемиология, микробиология ва юқумли касалликлар илмий-текшириш институти клиникасида 21 нафари эркак, 3 нафари аёл бўлиб, энг ёши каттаси 60 ёшда бўлса, энг ёши кичиги 4 ёшда.\nТошкент шаҳрида шу пайтга қадар 709 нафар бемор соғайган.\nХоразмда тузалганларнинг 11 нафари чартер рейслар орқали юртимизга олиб келинган, 5 нафар фуқаро касалликни юқтириб олган. Уларнинг энг ёши каттаси 54, ёши кичиги эса 19 ёшда.\nХоразмда шу пайтга қадар 228 нафар бемор соғайган, 5 нафар бемор даволанмоқда.\nШундай қилиб, бугун 55 нафар бемор тузалиб, айни пайтга қадар мамлакатимиз бўйлаб коронавирус инфекциясидан бутунлай соғайганлар сони 2 213 нафарга етди, деб хабар беради Соғлиқни сақлаш вазирлиги матбуот хизмати.


Барҳаёт сиймо – Сурхон тонги\nБош саҳифа / Жамият / Барҳаёт сиймо\nАвгуст 29, 2018\tЖамият Изоҳ қолдириш 745 Кўрилди\nҲар бир миллатнинг тарихий қаҳрамонлари, миллатни миллат сифатида танитадиган сиймолари бўлгани каби бизнинг ҳам ана шундай улуғ боболаримиз бор. Улар қаторидан муносиб ўрин эгаллаган зот — Ислом Каримовдир.\nБу инсон Ўзбекистонни улуғ йўлга бошлаган, жаҳон ареналарида ўз сўзи бор давлатга айлантира олган, бунёдкорлик маконини барпо этган чинакам қаҳрамондир. Ёшларга кенг имкон берган, кексаларни эъзозлаган, юртни гулу бўстонга айлантиришда муносиб ҳисса қўшган бу зотни бугун хотирлаб, кўплаб бунёдкорлик ишлари амалга оширилмоқда. Хусусан, бизнинг мактабимизда ҳам Биринчи Президентимиз хотирасига бағишлаб турнирлар, мусобақалар ҳамда хотира дарслари ташкил этилмоқда. Ўтказилаётган тадбирларда Ислом Каримовнинг қилган эзгу ишлари саҳна кўринишлари ва тақдимотлар орқали намойиш этилмоқда. Биринчи Президентимизнинг ҳар бир сўзи биз ёшлар учун руҳан мадад, жисмонан қувват бағишлаб туриши муқаррардир.\nТермиз шаҳри 3-умумтаълим\nОлдинги Янги гидроэлектростанция\nКейинги “Ҳар бир оила – тадбиркор”\nЯнги ўқув йилига ҳозирлик — долзарб вазифа


АҚШда илк бор аёл қатл этилди: "Қўрқинчли Лиза" қандай жиноят содир этган эди? - 13.01.2021, Sputnik Ўзбекистон\nАҚШ ҳукумати 70 йил ичида биринчи марта аёлга нисбатан чиқарилган ўлим жазоси ҳукмини ижро қилди. Монтгомерини қатл этилиши Индиана штатидаги Терре Хейт... 13.01.2021, Sputnik Ўзбекистон\nТОШКЕНТ, 13 янв — Sputnik. АҚШ ҳукумати 70 йил ичида биринчи марта аёлга нисбатан чиқарилган ўлим жазоси ҳукмини ижро қилди, деб хабар қилди The New York Times.Судланган Лиза Монтгомери 2004 йилда ҳомиладор аёлни ўта шафқатсиз ўлдиришда айбдор деб топилди.Олдинроқ суд ҳукми 8 декабр куни Индиана штатида ижро этилиши режалаштирилган эди. Кейинчалик, суд қарори билан ижро 12 январга қолдирилганди.11 январ куни Индиана штатидаги суд Монтгомери ўлим жазосини федерал ижро этишни руҳий муаммолари сабабли қолдирилганди. Бироқ АҚШ Олий суди 12 январ куни кечқурун ўлим жазосини ижро этишга рухсат бериб, қарорни рад этди.Монтгомерини қатл этилиши Индиана штатидаги Терре Хейт қамоқхонасида ўлдириш инъекция билан амалга оширилган. Аёлнинг ўлими 13 январ куни маҳаллий вақт билан 01:31 да (Москва вақти билан 09:31) қайд этилди.Монтгомерининг адвокати Келли Хенри айтишича, АҚШ ҳукумати "руҳий касаллик"дан азият чекаётган унинг мижозини қатл этиши билан қонунни бузди.\nақш, қатл қилинган, қатл\n16:26 13.01.2021 (янгиланди: 15:50 01.04.2021)\n© AP Photo / Sue OgrockiКамера для смертельных инъекций


Тупроқдан зар топган олим – Tadbirkor-Fermer\nТупроқдан зар топган олим\nТупроқ ҳамиша тирик ва уйғоқдир. Тупроқшунос олим шундай ўйлар билан олис-олисларга тикилади. Кўз ўнгидан Сурхондарё осмони, унинг бепоён адирлари кетмайди, тупроғи оташида соғинч ҳиссини туяди. Тошкент давлат аграр университети “Агрокимё ва тупроқшунослик” кафедраси профессори Хушвақт Намозов шу кенгликлар, олтин Сурхон фарзанди…\nКатта оиланинг тўнғич фарзанди, юрт корига яраш мақсадида ота-онасининг дуоларини олиб, Тошкентга йўл олди. Бўлажак олим ўз олдига тупроқ илмини ўзлаштиришдек улкан мақсадни қўйди. Номзодлик диссертациясини ёқлаш асносида “Жиззах чўли мелиоратив шароитлари ва уларни суғориш таъсирида ўзгариши” мавзусини чуқур ўрганди. Кўп ўтмай кафедра доценти этиб тайинланди.\n– Аслида меҳнат фаолиятимни Украинанинг Одесса вилоятидаги “Правда” хўжалигида агрономликдан бошлаганман. Сўнг ЎзФА Агрокимё ва тупроқшунослик институти аспиранти, Тошкент давлат аграр университети ассиценти, 1997 йилдан кафедра доценти, жорий йилдан бошлаб эса профессор сифатида иш фаолиятимни олиб бормоқдаман. Фанларга оид маърузаларим, лаборатория машғулотлари, янги педагогик технологиялар ва мултимедия асосидаги дарслар ҳар бир талабада тупроқ илмини ўзлаштиришга янада қизиқиш уйғотади. Тупроқ сўзининг маъноси теран, кўп қиррали, беқиёс. У – онамиз, Ватанимиз ва борлиғимиз.\nҲар бир рақам ортида йиллар заҳмати, бедор тунлар ва қувончли кунлар завқи яшайди. Тупроқ ҳиди кетмас олим қўллари ва қалбидаги ерга бўлган улкан муҳаббат бу.\n– Шогирдларимга ерни эшитинг, тилини тушунинг, деб уқтираман. Мен тупроқ илмидан қадимийроқ илм кўрмадим. Уни дунё яралганидан то бизнинг давримизгача, биздан кейин ҳам олимлар ўрганишади.\nХушвақт Намозов – дунё кўрган олим. Ҳиндистон, Хитой, Миср Араб Республикаси, Нидерландия каби мамлакатларнинг нуфузли илм даргоҳларида дунё тупроқшунослигига оид сир-асрорларни чуқур ўрганди. Ҳозирда “Ўзбекистон тоғли қуруқ субтропик тупроқлари ва улардан қишлоқ хўжалигида фойдаланиш” мавзусида изланмоқда.\nДунё мамлакатларида эътироф этилган, ЮНЕСКОнинг “ХХИ аср фуқароси” мақомига эга олим айни пайтда 20 нафар магистр ва 3 нафар аспирантнинг қадрли устози, илмий раҳбаридир. У олий таълим тизими танловларида муваффаққиятли қатнашди. “Энг яхши педагог”, “Инноватсион ва ахборот технологияларини қўллайдиган энг яхши педагог” танловларининг ғолиби бўлди. Ҳозирда у Ўзбекистон Республикаси Олий Мажлиси Қонунчилик палатаси Аграр ва сув хўжалиги масалалари бўйича қўмита эксперт гуруҳи аъзоси, Турон Фанлар академияси ҳақиқий аъзоси, Россия халқ фанлар академияси академиги ҳисобланади.\nУстоз олим доимо илм, китоб ва тупроқ, дея яшайди. Улар ҳамиша тирик ва уйғоқ, деб санайди. Тупроқдан борлиқ ҳавоси келади. Бу ҳаво инсонга жон, табиатга тириклик, коинотга гўзаллик бағишлайди. Она тупроқ ўйи ва илмдан бахт топган олимга келгуси йўллари бундан-да шарафли ва мунаввар бўлишини тилаймиз.


Атиги 7 долларлик бу розетка исталган жиҳозни «ақлли» қилади! - Terabayt.Uz\nАтиги 7 долларлик бу розетка исталган жиҳозни «ақлли» қилади!\nТехнологиялар ривожлангани сайин турли гаджетлар «ақллилашиб» бораётганини сиз ҳам пайқагансиз-а? Масалан, биз ақлли сичқонча, аёллар учун ақлли термометр кабилардан ташқари, ҳаттоки ақлли ёстиқ ва ақлли кўрпа ҳақида ҳам хабарлар берганмиз.\nИнтеллектуал функциялар ҳали етиб бормаган маиший техника жиҳозларига ҳам «ақл бахш этиш» учун «Хитойча Apple» махсус ақлли розетка тақдим этди. Xiaomi MIJIA Smart Wall Socket номли ушбу девайсга исталган уй электр жиҳозини улаб, унга электр узатишни ақлли жараёнга айлантириш мумкин.\nАниқроқ қилиб айтганда, Xiaomi MIJIA Smart Wall Socket розеткаси Bluetooth Mesh тармоғи орқали смартфонга боғланади. Кейин эса унга уланган маиший жиҳозга электр узатишни муайян жадвалга кўра тегишли вақтларда ёқиш ва ўчиришни созлаб қўйиш мумкин. Шунингдек, розетка ушбу анжомларнинг қанча электр қуввати сарфлагани ҳақида батафсил ҳисобот ҳам бериб боради.\nXiaomi MIJIA Smart Wall Socket нафақат смартфондаги илова ёрдамида, балки ўзидаги Xiaomi Xiao AI овозли ёрдамчиси орқали ҳам бошқарилади. Хитойда бу маҳсулот аллақачон 7 АҚШ долларига тенг нархда сотувга чиққан.\nЎҚИНГ: Атиги 8 доллардан сотилаётган «видеокузатув камераси»нинг сири нимада?\n#Xiaomi #янги технологиялар #аксессуарлар #Xiaomi MIJIA Smart Wall Socket


Португалия – Испания ўйини ғолиб ва мағлублари ким? - Zamin.uz\n19:26 / 16.06.2018\nПортугалия – Испания ўйини ғолиб ва мағлублари ким?\nИспания ва Португалия ўртасида кечган 1-тур учрашуви анча муросасиз бўлди ва ўйин жанговар 3-3 ҳисобида ўз ниҳоясига етди. Бу учрашув икки терма жамоа ўртасида Мундиаллардаги 4-ўйин бўлди. Гарчи ўйин дуранг билан ўз якунига етган бўлсада, учрашувнинг баъзи ғолиб ва мағлублари бор. Қуйида шу ҳақида муҳокама қиламиз.\nРоналду Жаҳон Чемпионатларидаги 12 голидан 3 тасини кеча бўлиб ўтган баҳсда киритишга муваффақ бўлди. Бу ўйинларда португалиялик юлдуз 77 бора рақиб дарвозаси томон зарба берган.\nУнинг Испанияга урган биринчи голи пеналтидан бўлишига қарамай, унинг Мундиаллардаги иштироки юқори сифатда давом этаётганини кўрсатиб берди. У бу голлари билан 4 Жаҳон Чемпионатида гол урган 4-футболчига айланди. Шунингдек, у йирик халқаро мусобақаларда қаторасига 8-ўйинда гол урган дастлабки футболчига айланди. Кўпчилик испанлар ўйинни осонликча ютади деб турган бир паллада у жамоасини мағлубиятдан қутқариб қолди.\nМағлуб: Давид Де Хеа\nЛорис Кариуснинг Чемпионлар Лигаси финалидаги “хурмача қилиқлари”ни ҳали-бери бирорта дарвозабон қайтара олмайди деб турганда, Де Хеа сал қолса навбатдаги анти-қаҳрамонга айланарди. Биринчи бўлимда Роналдунинг йўллаган зарбасини Де Хеа қайтаришга ожиз қолди. Бу ҳудди машғулотлардагидек бўлди. Ўйиндан олдин қизиб олиш учун дарвозабонлар ўзини у ёққа бу ёққа қараб отишади. Де Хеа ҳам шу ишни бажариш учун отилган бир пайтда тўп ерлаб дарвоза тўрига бориб тушди. Албатта, “Манчестер Юнайтед” посбони энг яхшилардан бири. Бироқ бундай ўйин захирада ўтирганларнинг фойдасига ишлаши аниқ.\nҒолиб: Диего Коста\nУшбу ҳужумчи узоқ вақт Испания термасида ўйнай олмайдигандек таассурот уйғотарди. Уни жамоага киритишнинг мантиқий асоси бор эди. Коста техникага асосланган испанларнинг ҳужумига тажовузкорлик бағишлаши керак. Аммо бу ҳолат олдинлари ҳечам иш бермасди ва Коста қийинчиликка дуч келарди. Бироқ кеча оқшом “Атлетико” вакили ўзини жуда қулай ҳис қилди. Коста икки марта жамоаси фойдасига мувозанатни тиклаб берди.\nМағлуб: видео-такрор тизими (VAR)\nИспания термаси таркибида энг баҳсли ҳолат бу Начонинг асосий таркибда ҳаракат қилгани бўлди. Ўнг қанот ҳимоясини Альваро Одриосола ёки янада яхши вариант Сезар Аспиликуэта майдонга туширилиши кутилган эди.\nНачо Роналдунинг “Реал”даги жамоадоши ҳисобланади, аммо бу ҳолат Жаҳон Чемпионатида унутилади. Криштиану эса Начони “беш қўл”дай билади. Бу эса Роналдуга жуда қўл келди.\nНачо клубдошини қўполлик билан тўхтатиб қолди. Видео-такрор тизими эса бу вазиятда пеналти бўлганини кўрсатди. Аниқ хато, аммо тизим ҳақ шундай эмасми? Бу хато. Бу вазиятда аниқ ва тоза пеналти йўқ эди. Россияда қўлланила бошлаган янги технология учун бу ижобий бўлмади. Қолган ўйинларда умид қиламизки, “VAR” ўзини керакли эканлигини ҳали исботлайди. “Замин” янгиликларини “Twitter”да кузатиб боринг\n20-09-2018, 23:23, Спорт\n16-06-2018, 01:13, Спорт\nМесси Испания чемпионатининг сўнгги 14 та мавсумида гол урган ягона футболчи\n27-08-2017, 01:07, Спорт\n11-03-2015, 11:31, Спорт


Газета СБХ / 2015 год / № 42 / Солиқ маслаҳатчиси тушунтиради\nКорхонамиз ходимлари бир йилда бир марта меҳнат таътилига чиқишади. Меҳнат таътилига чиқишда улар таътил давомида соғлиқларини тиклаб олиш учун моддий ёрдам ҳам сўрашади. Корхонанинг жамоа шартномасида ходимларни ижтимоий ҳимоя қилиш мақсадида меҳнат таътили даврида соғлиғини тиклаши учун уларга бир ойлик иш ҳақи миқдорида моддий ёрдам берилиши кўрсатилган. Бунда моддий ёрдам ҳаммага эмас, моддий ёрдам зарур бўлган ходимларга уларнинг аризаларига асосан ва касаба уюшмасининг қарорини ҳисобга олган ҳолда берилиши назарда тутилган.\nКорхонамизда ўтказилган аудит текширувида мазкур берилган моддий ёрдам суммалари жисмоний шахсларнинг даромадларига солинадиган солиқ солиш базасига киришини айтишмоқда.\nСолиқ кодексининг 179-моддасида солиқ даври учун энг кам иш ҳақининг ўн икки бараваригача миқдорда моддий ёрдам суммаларига солиқ солинмаслиги белгиланган.\nКорхонамиз ходимларига таътил даврида соғлиқларини тиклаш учун бериладиган моддий ёрдам қандай солиқ оқибатларига олиб келиши мумкинлигини тушунтириб беришингизни сўраймиз.\nмалакасини ошириш ўқув маркази бош бухгалтери.\n– Таҳририятимизга корхона-ташкилотларда моддий ёрдам тушунчаси турлича талқин қилинаётгани ҳоллари баён этилган, бундай ёрдамнинг солиқ оқибатлари тушунтириб берилиши сўралган мурожаатлар келиб тушиши давом этмоқда. Бу ҳол ушбу мавзуда кўплаб мақолалар чоп этилганлигига қарамай, «моддий ёрдам» масаласи янада батафсил ва чуқурроқ ёритилишида эҳтиёж борлигини кўрсатади.\nАвваламбор «моддий ёрдам» тушунчасининг Солиқ кодексида белгиланган маъносига эътибор берсак. Кодекснинг 178-моддаси 16-бандига кўра, мақсадли хусусиятга эга бўлган ҳамда ходимлар билан юз берган шахсий тусдаги воқеалар, ҳодисалар ва тадбирлар билан боғлиқ бўлган ҳамда бажариладиган иш натижаларига боғлиқ бўлмаган тўловлар моддий ёрдам деб тушунилади. Эътибор беринг, ходимлар билан юз берган шахсий тусдаги воқеалар, ҳодисалар ва тадбирлар билан боғлиқ бўлган тўловлар!\nШуни аниқ ажратиб олишимиз керакки, моддий ёрдам тўловлари компенсация ва мукофот тўловлари ҳисобланмайди, чунки моддий ёрдам тўловлари уни олувчилар томонидан бажариладиган иш ва унинг натижаларига боғлиқ эмас. Демак, энг аввало, ҳар қандай тўлов унинг қачон амалга оширилиши билан эмас, балки нима мақсадда амалга оширилганлиги билан талқин этилиши керак. Яъни моддий ёрдам қачон берилишидан (кечами, бугунми ёки эртагами ёхуд меҳнат таътилига чиқишдан олдин ёки кейинми) қатъи назар, тўловнинг мақсади унинг асл моҳиятини ифодалайди, буни бошқача талқин қилиш мумкин эмас!\nХодим меҳнат таътилига чиқишида унга моддий ёрдам берса бўладими?\nАйрим ҳолларда бухгалтерлар, шу жумладан аудиторлар ҳам, ходимларга моддий ёрдамни таътил пуллари билан бир вақтда тўлашда солиқ оқибатлари вужудга келади деб ҳисоблашади. Чунки кўпинча ушбу тўловлар текширув пайтида назорат қилувчи органлар томонидан Солиқ кодекси 173-моддасининг 4-бандига биноан, таътилга қўшимча тўлов сифатида баҳоланади ва тегишинча, бу тўловларга жисмоний шахслардан олинадиган даромад солиғи ва ижтимоий суғуртага ажратмалар (ЯИТ ва фуқароларнинг суғурта бадаллари) солинади деб хавфсирашади.\nМоддий ёрдамни таътилга қўшимча тўлов деб баҳолаш умуман нотўғри. Чунки Солиқ кодексида моддий ёрдамга солиқ солишнинг тартиб-қоидаси аниқ белгилаб берилган ва бу борада икки хил талқинга умуман ўрин қолдирилмаган. Яъни солиқ солиш мақсадида амалга оширилаётган тўлов унинг қачон амалга оширилиши билан эмас, балки нима мақсадда амалга оширилиши билан баҳоланади.\nАгар бундай нотўғри талқинга таяниб хулоса қиладиган бўлсак, у ҳолда ходимнинг меҳнат таътили пайтида солиқ оқибатларисиз моддий ёрдам олишга ҳақи йўқми?! Нима учун? Ёки иш пайтида алоҳида касаллик варақаси очдириб, даволаниб бўлгач, кетидан меҳнат таътилига чиқиб дам олиши керакми? Йўқ, албатта.\nХодимнинг қачон дам олиши-ю, қачон моддий ёрдам сўрашини на бухгалтер, на аудитор ва на назорат қилувчи орган вакили ўзича белгилашга ҳақли эмаслар.\nАйрим ҳолларда бухгалтер, аудитор ёки назорат қилувчи орган вакиллари иш берувчидан меҳнат таътили пайтида моддий ёрдам олиб соғлиғини тиклаган ходимнинг тиббий муассасаларда тиббий кўрикдан ўтганлиги, бошқа муолажалардан (даволаниш, ташхис қўйиш ва ҳоказо) фойдаланганлиги тўғрисида улар ёзиб берган квитанциялар, тўлов счётларини талаб қилишмоқда. Бу ҳам асоссиз – ҳеч қайси меъёрий ҳужжатда назарда тутилмаган талабдир.\nҲақиқатан ҳам баъзан аудиторлар бошқа ҳолларда бериладиган моддий ёрдамга қўшимча ҳужжатлар талаб қилиш учун бўлган «кучли хоҳиш»ларини Солиқ кодекси 42-моддасида корхонанинг барча харажатлари тегишли ҳисоб ҳужжатлари билан тасдиқланиши кераклиги билан асослашади. Бунинг учун Солиқ кодекси 22-моддасига мувофиқ ҳужжат билан тасдиқланган харажатларга операция санасини, суммасини, хусусиятини аниқлаш ва унинг иштирокчиларини идентификация қилиш имконини берадиган ҳужжатлар билан тасдиқланган харажатлар киришини кўрсатишади.\nВаҳоланки бу борада Солиқ кодексининг 179-моддаси 3-бандига асосан бошқа ҳолларда моддий ёрдамни бериш учун бухгалтерияга ходимнинг аризаси ва бу аризага асосан чиққан раҳбар буйруғининг ўзи кифоя қилади. Чунки ходимнинг раҳбар номига ёзган аризаси ва раҳбар буйруғи Солиқ кодексининг 22-моддасида кўрсатилган операция санасини, суммасини, хусусиятини аниқлаш ва унинг иштирокчиларини идентификация қилиш имконини берадиган ҳужжат ҳисобланади.\nМурожаатларда корхоналарнинг жамоа шартномасида меҳнат таътили даврида ходимнинг соғлиғини тиклаши учун моддий ёрдам берилиши кўзда тутилганлиги айтилади. Бу, ўз навбатида, ходимнинг мазкур корхонада унга моддий ёрдам ажратилиши мумкинлигини, унинг ижтимоий ҳимояси таъминланганлигини англатади. Бу эса унинг ўз корхонасига бўлган ҳурматини ошириб, янада самарали меҳнат қилишга ундайди.\nЎзбекистон Республикасининг «Касаба уюшмалари, уларнинг ҳуқуқлари ва фаолиятининг кафолатлари тўғрисида»ги Қонунининг (2.07.1992 йилдаги 638-ХII-сон) 8-моддаси билан касаба уюшмаларига ўз аъзоларининг меҳнат қилиш ҳуқуқини ҳимоя этиш ҳуқуқи берилган. Давлат ва хўжалик идораларининг маъмурияти жамоат ташкилотлари, мансабдор шахслар касаба уюшмаларининг вакиллари шу касаба уюшмаси аъзолари ишлаётган корхоналарга уставда белгиланган вазифаларни ва қонунларда белгилаб қўйилган ҳуқуқларни амалга ошириш учун киришларига тўсқинлик қилишга ҳақли эмас.\nБундан ташқари, кўпчилик ҳолларда моддий ёрдам таътилга чиқаётган ходимларнинг алоҳида бир-икки нафарига эмас, бирваракайига кўпчилигига бир вақтда тўланаётганлиги учун ҳам, бу тўловларни Солиқ кодекси 173-моддасининг 4-бандига асосан «таътилга қўшимча тўлов» сифатида баҳолаб, унга ҳам солиқ, ЯИТ ва суғурта бадалларини ҳисоблаш керак деб ҳисоблашади.\nБу қараш ҳеч қандай қонуний асосга эга эмас. Чунки 500 ёки 600 киши ишлайдиган корхонада ҳар ой ўртача 50-60 киши, ёз–куз ойларида ҳатто 100 нафарга яқин киши меҳнат таътилига чиқади. Таътилга чиқаётган 100 кишининг камида 40-45 нафарига ҳар хил сабабларга кўра моддий ёрдам керак бўлади.\nХодимдан умумий тартибда (яъни, «бошқа ҳолларда») бериладиган моддий ёрдам учун қўшимча ҳужжатлар талаб қилиш бюрократизмдан бошқа нарса эмас. Шу жумладан ҳеч қаерда кўзда тутилмаган ҳужжатларнинг назорат қилувчи органлар томонидан талаб қилиниши ҳам ноқонунийдир.\nШу ўринда Президентимизнинг «Хусусий мулк, кичик бизнес ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида»ги Фармонига (15.05.2015 йилдаги ПФ-4725-сон) Шарҳда мустақиллик йилларида республикамизда иқтисодиётни либераллаштириш, бошқарувнинг бозор тамойиллари ва механизмларини жорий этиш, қулай ишбилармонлик муҳитини шакллантириш, кичик бизнес ва хусусий тадбиркорликни ривожлантириш йўлидаги ортиқча бюрократик тўсиқ ва ғовларни бартараф этиш борасида тизимли ишлар амалга оширилгани қайд этилиб, навбатдаги вазифалар қаторида тадбиркорлик фаолиятини ташкил этиш йўлидаги мавжуд тўсиқ ва чекловларни тугатиш лозимлиги белгиланган. Бинобарин, ходимларга бериладиган моддий ёрдам юзасидан ҳеч қайси қонун ҳужжатларида кўзда тутилмаган ҳужжатларни талаб қилиш ҳам айнан Президентимиз танқид қилиб ўтган бюрократик тўсиқлар сирасига киради, деб ўйлаймиз.\nАйтиб ўтиш ўринлики, солиқ маслаҳати соҳасида олиб бораётган фаолиятимиз давомида давлат солиқ хизмати органлари томонидан уларга моддий ёрдам масаласига доир қилинган мурожаатларимиз бўйича ҳам моддий ёрдам олиб, соғлиғини тиклаган ходимдан тиббий муассасаларда тиббий кўрикдан ўтганлиги, бошқа муолажалардан (даволаниш, ташхис қўйиш ва ҳоказо) фойдаланганлиги тўғрисида улар ёзиб берган квитанциялар, тўлов счётлари талаб қилинмаслиги, моддий ёрдам учун ходимнинг аризаси ва раҳбар буйруғининг ўзи етарли асос бўлиши ҳақида тушунтириш берилмоқда.\nЮқорида баён этилганлардан келиб чиқиб, муайян миқдордаги моддий ёрдамга унинг қайси пайтда – ходим (ёки бир гуруҳ ходимлар) меҳнат таътилига чиқаётган пайтдами ёки бошқа пайтда берилишидан қатъи назар, фақат ходим аризаси ва раҳбар буйруғи асосида, ундан мақсадли фойдаланилганлигини тасдиқловчи ҳеч қандай ҳужжатлар талаб этилмасдан берилиши ва бундай моддий ёрдамга қонун билан имтиёз белгиланганлиги, яъни унга солиқлар ва ижтимоий суғуртага ажратмалар ҳисобланмаслиги Солиқ кодексида аниқ белгилаб қўйилганлигини барчамиз тўғри қабул қилишимиз ўринли бўлар эди.


Ўзбекистонда ҳафта давомида кучли шамол ва чангли бўронлар кузатилиши кутилмоқда\n14:12 / 07.07.2021\n8−10 июль кунлари бутун Ўзбекистон бўйлаб шамол 20 м/с.гача кучаяди, синоптиклар ҳафта давомида чангли бўронлар кузатилиши кутилаётганидан огоҳлантиришди.\n8 июлда Ўзбекистоннинг шимолий ҳудудларига, 9-10 июль кунларида республиканинг барча ҳудудларига Каспий денгизи орқали Кавказ ҳудудлари устида шаклланган деярли салқин ҳаво массалари кириб келади.\n7 июлда Қорақалпоғистон бўйича, 8-10 июлда республиканинг барча ҳудудлари бўйича баъзи жойларда шамол тезлиги 15-20 м/с.гача кучайиши кутилмоқда, баъзи жойларда чангли бўрон билан 25-30 м/с.гача кучайиши мумкин.\n«Ўзгидромет» 8 июль куни Ўзбекистонда қандай об-ҳаво кузатилиши кутилаётгани ҳақида маълумот берди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади. Ҳарорат кечаси 25–27 даража, кундузи 41–43 даража бўлади.\nҚорақалпоғистон Республикасида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади, баъзи жойларда 15–20 метр/секундгача кучаяди, Устюртда баъзида чангли бўрон билан 25-30 метр/секундгача кучайиши мумкин. Ҳарорат кечаси 24–29 даража, кундузи 34–39 даража бўлади.\nХоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади, баъзи жойларда чангли бўрон билан 15–20 метр/секундгача кучайиши мумкин. Ҳарорат кечаси 24–29 даража, кундузи 37–42 даража бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади, баъзи жойларда чангли бўрон билан 15–20 метр/секундгача кучайиши мумкин. Ҳарорат кечаси 24–29 даража, кундузи 41–46 даража бўлади.\nТошкент, Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади, баъзи жойларда чангли бўрон билан 15–20 метр/секундгача кучайиши мумкин. Ҳарорат кечаси 22–27 даража, кундузи 38–43 даража бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади, баъзи жойларда чангли бўрон билан 15–20 метр/секундгача кучайиши мумкин. Ҳарорат кечаси 25–30 даража, кундузи 41–46 даража бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади. Ҳарорат кечаси 22–27 даража, кундузи 38–43 даража бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади, баъзи жойларда 15–20 метр/секундгача кучайиши мумкин. Ҳарорат кечаси 16–21 даража, кундузи 30–35 даража бўлади.\n5 август куни ҳаво ҳарорати 42 даражагача кўтарилади\n12:54 / 02.08.2021\nАвгуст ойи бошида ўртача иссиқ ҳаво бўлиши кутилмоқда\n10:33 / 02.08.2021


Москвада Клинтон ва Лавров учрашди\n17 май 2022, Тошкент вақти: 22:02\nАҚШ ва Россия Эроннинг ядровий дастури билан боғлиқ масалада бирга иш олиб боришлари юзасидан келишиб олди.\nБу ҳақда АҚШ Давлат котиби Ҳиллари Клинтон ва Россия ташқи ишлар вазири Сергей Лавров ўртасидаги музокаралар сўнгида билдирилди.\nМосквадаги сўзлашувлар чоғида АҚШ ва Россия бош дипломатлари Эрон ядровий масаласи дохил халқаро ҳаётга оид бошқа долзарб масалалар, жумладан, Афғонистон масаласи, ракета ҳужумидан мудофаа, Шимолий Корея, ядровий ҳужумкор қуролларни қисқартириш каби муҳим масалалар муҳокама этганлар.\nРоссия ташқи ишлар вазири ядровий қуролларни қисқартириш масаласида давлатлар ўртасида ижобий силжишлар борлигини таъкидлади.\n- Ядровий қуролларни камайтириш соҳасида сезиларли силжишлар бор ва айни пайтда ҳали муҳокама қилиниши керак бўлган масалалар атрофида ҳам фикр алмашдик. Умуман олганда, музокаралар давомида бу ишни белгиланган муддат, яъни декабр ойига қадар якунлаш учун ҳаракатларни давом эттиришга келишиб олдик, деди Россия ташқи ишлар вазири Сергей Лавров.\nШунингдек, Клинтон ва Лавров Эроннинг ядровий дастури билан боғлиқ масалани ҳам муҳокама этган.\nРоссия ташқи ишлар вазири бу борада Москва Теҳронга нисбатан халқаро санкциялар кучайтирилишига қарши эканини яна бир бор таъкидлади.\n- Ҳозирги босқичда барча кучлар музокаралар жараёнини қўллаб-қувватлаш учун жалб этилмоғи керак. Таҳдид, санкция, босим сиёсати ҳозирги вазиятда бизнинг ишонишимизча, самарасиз, деди Сергей Лавров.


Атамбоев Қирғизистон бош прокурорига қаердан шунча пулни олганини тушунтириб берди\n14:13 / 05.04.2017\nАлмазбек Атамбоев Қирғизистон бош прокурори Индира Жолдубаева билан учрашув давомида, 2003 йилнинг январь ойида Измир шаҳрида унга тегишли бўлган саноат корхонаси акциялари тўпламини турк тадбиркорига 35 миллион АҚШ долларига сотиб юборгани ҳақидаги ҳужжатларни топширди. Бу ҳақда Қирғизистон президенти девонининг ахборот сиёсати бўлими хабар қилди.\nАниқлик киритилишича, келишув ҳақида маълумот Туркия республикаси ахборот бюллетенида 2003 йилнинг 31 январь куни эълон қилинган.\n«Шу тариқа, ушбу ҳужжатлар Омурбек Текебаевнинг Атамбоевлар оиласида катта пуллар фақатгина 2010 йилдан кейин пайдо бўлгани ҳақидаги баёнотлари туҳмат эканини яна бир бор тасдиқлайди. Бироқ, нима учун ўз давлати қаердан келиб чиққани ҳақидаги маълумотларни фақатгина Атамбоев кўрсатиши керак?» - дея сўраган мамлакат президенти.\nУнинг сўзларига кўра, Омурбек Текебаев, унинг баъзи партиядошлари ва вақтинчалик ҳукумат аъзолари ҳам ўзлари ва яқин қариндошларида 2010 йилнинг 7 апрель кунидан сўнг кўпмиллионлик мол-давлат қаердан келиб чиққани ҳақидаги маълумотларни тақдим этишлари керак.\n«Буни президент билан учрашувларда 2010 йилнинг 7 апрель санасида Ала-Тоо майдонида ҳалок бўлганлар ота-онаси ва фарзандлари, ўшанда оғир жароҳатлар олган фуқаролар талаб қилмоқда. Буни мамлакатдаги кенг жамоатчилик талаб қилмоқда! Бош прокуратура Жиноят кодексининг ноқонуний равишда бойиш ҳақидаги тегишли моддаларни эсга олиш керак», - дея таъкидлаб ўтган Алмазбек Атамбоев.


Берлин деворининг қулаши, Евроиттифоқ учун мушкул синов, ислоҳга муҳтож БМТ. Германия элчиси билан эксклюзив суҳбат\nБерлин деворининг қулаши, Евроиттифоқ учун мушкул...\n02.10.2019 19:35 0 1578\nГюнтер Оверфельд 2017 йил сентябрдан буён ГФРнинг Ўзбекистондаги элчиси лавозимида фаолият юритмоқда.\n3 октябрь – Германияда бирлик-бирдамлик куни сифатида байрам қилинади. Ушбу сана арафасида Германиянинг юртимиздаги Фавқулодда ва мухтор элчиси Гюнтер Оверфельд билан суҳбатлашдик. Мулоқот асносида суҳбатдошимиз Ўзбекистон–Германия ҳамкорлиги ҳамда дунё сиёсатининг долзарб масалаларга муносабат билдирди.\n– Элчи жаноблари, жорий йил Ўзбекистон ва Германия ҳамкорлиги тарихида сермаҳсул йил сифатида ёдда қолди. 2019 йил январда Ўзбекистон президенти Шавкат Мирзиёев Германияга расмий ташриф билан борди. Май ойида ГФР президенти Франк-Вальтер Штайнмайер юртимизга жавоб ташрифи билан келди. Йил давомида икки мамлакат ўртасида турли соҳаларда бир неча миллиард долларлик шартномалар имзоланди. Мазкур битим ва келишувларнинг истиқболини қандай баҳолайсиз?\n– Мамлакатларимиз ҳамкорлиги турли соҳаларда мустаҳкамланиб бормоқда. Буни савдо-иқтисодий муносабатларга доир рақамлар ҳам тасдиқлайди. Кейинги икки йилда Германия ва Ўзбекистон ўртасидаги савдо айланмаси 20 фоизга ошди. Бу, албатта, катта кўрсаткич.\nЎсиш суръатини барча жабҳаларда кузатиш мумкин. Яқинда қурилиш соҳасида ўтказилган кўргазмада Ўзбекистон компаниялари фаол иштирок этди. Ўз навбатида, қишлоқ хўжалиги ярмаркасида Германиянинг «Сlaas» компанияси янги лойиҳаларни таклиф этди.\nАйни пайтда Ўзбекистон маҳсулотларини нафақат Германия, балки Европа иттифоқи бозорларига олиб кириш истиқболлари кўриб чиқилмоқда. Бу эса мамлакат иқтисодиёти учун муҳим аҳамиятга эга. Айни чоқда, озиқ-овқат ҳамда тўқимачилик маҳсулотларини Европа бозорига олиб кириш борасида махсус талаблар борлигини унутмаслик керак. Биз айни шу жабҳада – сертификатлаш ва стандартлаш бўйича ҳам ҳамкорлик қилмоқдамиз. Бир ойча аввал Германия делегацияси Тошкентда мазкур масалада музокаралар олиб борди. Жорий йил ноябрда Берлинда ўтадиган ҳукумат ва ишбилармон доиралар иштирокидаги учрашувларда ҳам сертификатлаш ва стандартлаш масалалари муҳокама этилади.\nИкки ўртада узоқ муддатли лойиҳалар бор. Уларни ҳаётга татбиқ этиш учун муайян фурсат керак бўлади. Муҳими, биз битимларни рўёбга чиқариш йўлида фаол саъй-ҳаракат олиб бормоқдамиз.\nПрезидент Шавкат Мирзиёев раҳбарлигида Ўзбекистон эркинлик ва ислоҳотлар йўлидан бормоқда. Кези келганда, биз бу ўзгаришлардан мамнун эканимизни қайд этишни истар эдим. ГФР президенти Франк Вальтер-Штайнмайер жорий йил май ойида Ўзбекистон раҳбари билан суҳбатда ҳам бу жиҳатни алоҳида таъкидлади. Таъбир жоиз бўлса, президент Мирзиёев Ўзбекистонга дунёга эшикларини очди. Бу эса тараққиёт йўлидаги дадил қадамдир.\n– Германия Афғонистонда тинчлик ўрнатиш борасида жонбозлик кўрсатаётган мамлакатлардан бири саналади. Термиз шаҳрида 2002-2016 йилларда фаолият юритган бундесвер контингенти ўз вақтида қўшни мамлакатда барқарорликни қўллаб-қувватлаш жараёнида фаол иштирок этган эди. Афғон заминидаги нотинч вазият ҳали-ҳамон халқаро ҳамжамият диққат марказида турибди. Ана шундай паллада Германия ҳарбийлари яна Термиз базасига қайтади деган тахминлар ҳам илгари сурилмоқда...\n– Қатъий ишонч билан айтаманки, олмон ҳарбий контингентининг Термизга қайтиши масаласи кун тартибига қўйилмаган. Аммо Ўзбекистон билан ҳарбий ҳамкорлик давом эттирилмоқда. Жорий йил май ойида ўзбекистонлик ҳамкасбларимиз билан келишувга эришдик. Бунга кўра, Германия томонидан Термиз шаҳрида афғон ҳарбийлари учун малака ошириш дастури ўтказилиши кўзда тутилган. Биз Ўзбекистон раҳбарияти Афғонистонда тинчлик ўрнатиш масаласига жиддий эътибор қараётганидан мамнунмиз.\n– 9 ноябрь куни Берлин девори қулаганига 30 йил тўлади. «Совуқ уруш» даврининг машъум мероси саналган деворнинг яксон этилиши нафақат Германия, балки бутун дунёда озодлик йўлида курашаётган инсонларни руҳлантириб юборган эди. Берлин девори ягона олмон миллатини икки лагерга бўлиб ташлагани, оилаларни пароканда қилгани маълум. Мазкур фожиа режиссёр Вольфганг Беккернинг «Алвидо, Ленин!» (Good bye, Lenin) бадиий фильмида ғоят таъсирли очиб берилган. Назаримда, ҳар бир олмон қалбида «темир парда»нинг яксон этилиши ҳамда ГДР ва ГФРнинг бирлашуви билан боғлиқ ўзига хос хотира яшайди. Мамлакатингиз ҳаётида инқилоб ясаган ушбу воқеани Сиз қандай эслайсиз?\n– Берлин девори қулаши билан биз билган дунё бошқа дунёга айланди. Ўша лаҳзаларда аксар миллатдошларим каби мен ҳам тўлақонли эркинлик пайдо бўлганини ҳис этдим.\nМактаб даврида синфдошларим билан Берлинга саёҳат қилганмиз. Ўшанда шаҳар марказидаги маҳобатли Бранденбург дарвозасини ҳам зиёрат қилганмиз. Дарвоза яқинида тикланган машъум девор шаҳарни иккига бўлиб турар эди. Тикан симлар, қуролланган аскарлар, жанговар ҳолатдаги танк – бу манзара кечагидек ёдимда. Ўшанда девор оша юрагимизнинг бир парчаси бўлмиш яқинларимиз яшаётган Шарқий Берлинга боққанмиз...\nБерлин девори қулаши – эркинлик ғоясининг ғалабаси. 1989 йил 10 ноябрь. Фото: «Reuters»\nДунёда мисли кўрилмаган девор бир халқни бўлиб ташлади. Тасаввур қилинг, Тошкентнинг Чорсу майдони ўртасига баланд девор тикланса... Шарқий Германияда кўпчилик қатори бизнинг ҳам дўстларимиз, қариндошларимиз бор эди. Аммо яқин дўсту қадрдонлар бир-бири ҳолидан хабар олиш имконидан маҳрум эди. Жиддий сабаб бўлсагина сафар қилишга изн бериларди. Хусусан, ГДРнинг 60 ёшдан ўтган фуқароларигина Ғарбий Германияга келиши мумкин эди.\nЭсимда, оилавий суҳбатларда икк давлат бирлашиши лозимлиги ҳақида кўп гапириларди. Айниқса, эркинлик неъматидан маҳрум ГДРда яшаётган миллатдошларим буни кўпроқ орзу қилгани айни ҳақиқат.\nДевор қулаганидан бир неча ой ўтиб, ота-онамнинг дўстлари бизникига меҳмонга келишди. Бир неча ўн йилга чўзилган айрилиқдан кейин қадрдонлар бир-бирлари билан кўзёшлар ила дийдорлашган эди. Бундай ҳис-туйғуни деярли ҳар бир олмон оиласи бошдан кечирган.\n– Сўнгги йилларда дунё сиёсатдонлари орасида БМТ Хавфсизлик кенгаши фаолиятини ислоҳ этиш борасидаги баҳслар қизғин тусга кирмоқда. Германия ташқи ишлар вазири Ҳайко Маас ҳам оммавий ахборот воситаларига интервьюларида Кенгаш бугунги кун талаб-эҳтиёжларига жавоб бермаслигини таъкидлаб келади. Хўш, расмий Берлин БМТ Хавфсизлик кенгаши қай тартибда ислоҳ этилишини истайди?\n– БМТ Хавфсизлик кенгаши ташкилотнинг асосий бошқарув идораси саналади. У ҳарбий ҳаракатларга рухсат бериш ваколатига ҳам эга. Бу жиҳатдан ушбу тузилма дунё тинчлиги ва барқарорлигида муҳим ўрин тутади.\nТаъкидлаш жоизки, БМТ Хавфсизлик кенгашининг ҳозирги таркиби замонавий дунё тартиботига жавоб бермайди. Ўтган 70 йил давомида дунёда кескин ўзгаришлар рўй берди. Африка, Лотин Америкаси ҳамда Осиёда ўнлаб мамлакатлар ўз мустақиллигини эълон қилди. Жумладан, жаҳон харитасида Ўзбекистон деб аталган суверен давлат пайдо бўлди. Аммо мазкур ўзгаришлар БМТ Хавфсизлик кенгаши фаолиятида акс этганича йўқ.\nМодомики, Хавфсизлик кенгашига бутун дунё халқлари номидан иш юритиш ваколати берилар экан, у ислоҳ этилмоғи лозим. Аввало, Кенгашда ҳар бир минтақа вакили ўз фикрини билдириш ҳуқуқига эга бўлмоғи даркор. Қолаверса, мамлакатларнинг БМТ фаолиятига ажратаётган моддий кўмаги миқдори ҳам эътибордан четда қолмаслиги керак. Германия БМТга мажбурий аъзолик бадалини мунтазам тўлаб келаётган тўртинчи йирик мамлакат саналади. Биз инсон ҳуқуқлари, олис ҳудудлар аҳолиси яшаш тарзини яхшилаш каби мақсадлар учун ҳам ихтиёрий кўмак кўрсатамиз. Мажбурий ва ихтиёрий бадал миқдори қўшиб ҳисобланса, Германия халқаро тузилмага молиявий кўмак кўрсаткичи бўйича дунёда иккинчи мамлакат экани аён бўлади.\nГермания, Япония, Ҳиндистон ҳамда Бразилия (G4 – «Катта тўртлик») БМТ Хавфсизлик кенгашини ислоҳ этиш борасида ҳаммаслак, ҳамфикрдир. Маълумки, Хавфсизлик кенгашининг жами 15 та – 5 та доимий ҳамда 10 та муваққат аъзоси бор. «Катта тўртлик» эса Кенгашга 6 та доимий (Осиё ва Африкадан иккитадан, Ғарбий Европа ва Лотин Америкасидан биттадан давлат) ҳамда 4 та муваққат аъзо қўшишни таклиф этмоқда. Шу тариқа доимий аъзолар сони 25 тага етади. Биз таклиф этаётган ислоҳот варианти Кенгаш фаолиятида турли минтақалар тамсил этилишини таъминлайди. Қолаверса, мазкур ўзгариш халқаро тузилманинг глобал муаммоларга тез ва соз жавоб қайтаришига хизмат қилади.\nАлбатта, тузилмани ислоҳ этиш хамирдан қил суғургандек осон кечмайди. Таклиф этилаётган ислоҳот БМТ Низомига ўзгартириш киритишни тақозо этади. Бунинг учун эса БМТ Бош ассамблеясига аъзо 193 мамлакатнинг учдан икки қисми таклифни қўллаб-қувватлаши лозим. Кейин эса лойиҳа миллий парламентларда бирма-бир ратификация қилиниши зарур. Тўғри, ҳозирча дунё давлатлари Кенгаш фаолияти қай тартибда ислоҳ этилиши борасида якдил қарорга келгани йўқ. Аммо муҳими кўп сонли давлатлар ислоҳот ўтказилишини ёқлаётир.\nЯқинда Германия ташқи ишлар вазири Ҳайко Маас бу борада француз ҳамкасби билан биргаликда ташаббус эълон қилди. Мазкур ташаббус ҳозирга қадар 40 дан ошиқ давлат ташқи сиёсат маҳкамалари томонидан қўллаб-қувватланди.\n– Германия Европа иттифоқига асос солган олти давлатдан биридир. Мамлакатингиз Евроиттифоқ учун мушкул бўлган паллаларда ҳам бирлик ва бирдамликни ҳимоя қилиб келмоқда. Аммо «Brexit», Европанинг қатор мамлакатларида миллатчилик кайфиятдаги сиёсий партиялар фаоллашаётгани сабаб интеграция хавф остида қолгани ҳақида фаразлар айтилмоқда. Cизнингча, ЕИ интеграцияга қарши гуруҳлар босимини енгиш учун қандай чоралар кўриши керак? Умуман, «ягона Европа уйи»нинг келажагини қандай тасаввур қиласиз?\n– Евроиттифоққа асос солинган илк йиллардан то ҳозирга қадар Германия интеграция ғоясига содиқ бўлиб келган. Евро инқирози бўладими, миграция муаммоларими – ҳар қандай мушкул ҳолатдан чиқиш йўли мавжуд. Айрим давлатларда ЕИга нисбатан танқидий фикрлар айтилаётгани рост. Аммо барибир кўпчилик – ягона Европа ғояси тарафдори. Жорий йил май ойида Европа парламенти учун ўтказилган сайлов ҳам буни яна бир карра тасдиқлади.\nЕИ барча жабҳада тўғри сиёсат юритмоқда деган фикрдан йироқман. Менимча, бу борада икки йўналишда ўзгартириш амалга оширилиши керак. Биринчидан, Иттифоқ ҳудудида яшаётган оддий фуқаролар Брюссель қабул қилаётган қарорларга таъсир кўрсата олиши керак. Иккинчидан, субсидиарлик кучайтирилиши, тегишли масалалар Брюсселда эмас, маҳаллий даражада ҳал этилиши лозим.\n– Олмон тили дунёнинг энг нуфузли лисонларидан бири саналади. Иоҳанн Волфганг Гёте, Томас Манн, Ҳерман Ҳессе, Гюнтер Грасс каби улуғ адиблар ижод қилган ушбу тилни ўрганишга Ўзбекистонда ҳам иштиёқмандлар бисёр. Дунё бўйлаб қарийб 16 миллион, жумладан, Ўзбекистонда 400 мингга яқин ёшлар олмон тилини хорижий тил сифатида ўрганмоқда. Аммо, тадқиқотларга қараганда, сўнгги йилларда нафақат Ўзбекистон, балки бутун дунёда олмон тилини ўрганувчилар сони камаймоқда. Олмон тилини янада кенг тарғиб этиш, инглиз тили билан ижобий маънодаги рақобатда муносиб беллашиш учун нималар қилиш керак деб ўйлайсиз?\n– Бутун дунёда олмон тили хорижий тил сифатида ўқитилмоқда. Германия академик алмашувлар хизмати (DAAD) ҳамда «Мактаблар: келажак ҳамкорлари» ташаббуси доирасида жаҳон мамлакатларига маърузачилар юборилади.\nДарҳақиқат, Ўзбекистонда олмон тилини ўрганаётганлар сони 400 мингдан зиёд. Олий ва ўрта махсус ҳамда Халқ таълим вазирликлари вакиллари эса Ўзбекистонда олмон тилига қизиқиш кучайиб бораётганини айтмоқдалар. Шу боис биз ўқитувчи ва маърузачилар сонини ошириш, стипендияларни кўпайтиришга ҳаракат қилмоқдамиз. Бу ўринда икки мамлакат олий ўқув юртлари ўртасидаги робиталар ҳам кенгайиб бораётганини қайд этишни истардим. Ҳозирга қадар 50 га яқин олий ўқув муассасалари ўртасида ҳамкорлик ўрнатилди.\nВилоят сафарларидан эсдалик. Олмон элчиси ўзбекистонлик ёшлар даврасида. Фото: Германия элчихонаси\n– Элчи жаноблари, Ўзбекистонда фаолият юритаётганингизга роппа-роса икки йил бўлди. Ўтган муддат мобайнида мамлакатимизда ўзингиз учун нималарни кашф қилдингиз?\n– Ўзбекистонда турли миллат ва элатлар, жумладан, миллий озчилик саналган олмонлар аҳил-иноқ яшаб келаётганини алоҳида таъкидламоқ лозим. Кундалик ҳаётда ҳам бағрикенглик яққол кўзга ташланади. Бугунги ихтилофлар замонида бу – эътирофга лойиқ ҳолат. Санъат ҳамда маданиятда ҳам Шарқ ва Ғарб тамаддунига хос турли усул-услублар бир ҳаводан нафас олиб равнақ топаётганини кўриш мумкин.\nСанъат ҳақида сўз борар экан, Германия элчихонаси амалга оширган ўзига хос ижодий лойиҳа хусусида ҳам тўхталиб ўтмоқчиман. Берлинлик режиссёр Эрнст Любич 1919 йилда суратга олган «Қўғирчоқ» номли овозсиз фильм Бухоро, Қарши ва Термиз шаҳарларида «Сўғдиёна» ўзбек миллий чолғулари камер оркестри бадиий раҳбари Феруза Абдураҳимова томонидан яратилган мусиқий композициялар жўрлигида намойиш қилинди. Ушбу ижодий лойиҳа Ғарб ва Шарқ уйғунлигининг гўзал намунаси бўлди.\nБерлин девори Евроиттифоқ Германия элчиси Гюнтер Оверфельд\nИқтисодиёт 23/08, 10:25\nЖамият 14/08, 14:28\nЖаслиқ ёпилди, навбатдаги қадам қандай бўлади? Евроиттифоқ бу борада расмий баёнот берди\nЖамият 06/08, 17:02\nЕвроиттифоқ Марказий Осиёга чегара бошқаруви бўйича қанча маблағ ажратгани маълум бўлди


Генерал Сулаймонийни ўлдириш кимнинг ташаббуси бўлгани маълум қилинди\n21:10 / 06.01.2020\nОқ уйда эронлик генерал Қосим Сулаймоний ўлдирилишининг бош ташаббусчиси АҚШ давлат котиби Майк Помпео бўлган. Бу ҳақда The Washington Post нашри хабар берди.\nНашр маълумотларига кўра, Помпео бир неча ой давомида АҚШ президенти Дональд Трампни Сулаймонийни йўқ қилишга кўндиришга уринган. Таъкидланишича, Трамп ва Пентагон генерални йўқ қилиш амалиётини ўтказишдан узоқ вақт бош тортиб келган.\nПомпео томонидан Сулаймонийни ўлдириш масаласи ўтган ёзда Теҳрон АҚШ дронини уриб туширгандан кейин илк бор кўтарилган. Бироқ ўшанда бу таклифни на Трамп ва на Пентагон қўллаб-қувватлаган. Ушбу масала 28 декабрда Ироқнинг Киркук шаҳри яқинидаги АҚШ ҳарбий базаси ракета ҳужумига учрагандан кейин навбатдаги марта кўтарилган. Ушбу ҳужумда Вашингтон ҳомийси Эрон деб ҳисоблайдиган “Ҳизбуллоҳ” ҳаракатини айблаган. Помпео бу ҳужумга жавоб чоралари орасида Сулаймонийни йўқ қилишни ҳам айтиб ўтган. Ушбу масала Трамп эронлик генерални йўқ қилишга кўнмагунча деярли ҳар кун муҳокама қилинган.\nНашрда таъкидланишича, Помпео Трампнинг уни “Эрон таҳдиди олдида қатъиятсизлик қилди” деб ҳисоблашлари ва бу унинг президент курсисини сақлаб қолишига салбий таъсир қилиши мумкинлиги борасидаги хавотиридан фойдаланган. Помпеони Сулаймонийни ўлдириш қарори ўз ортидан кўплаб хатарлар: Яқин Шарқда янги уруш бошланиши, бунга жавобан бутун дунё бўйлаб америкаликларнинг ўлдирилиши, Эрон ядро дастурини босиб туришнинг барча дипломатик йўллари ёпилиши, Ироқда салбий муносабат келтириб чиқариши мумкинлиги ҳам тўхтата олмаган.\nГенерал Сулаймоний 3 январга ўтар кечаси Бағдод аэропорти яқинида АҚШ қуролли кучлари зарбаси билан ўлдирилди. Генерални йўқ қилишга буйруқни шахсан АҚШ президенти берган.\n11:07 / 15.10.2020\nПомпео Саудия Арабистонини Исроил билан муносабатларни нормаллаштиришга чақирмоқда\nЭрон янги баллистик ракетасини марҳум генерал Сулаймоний шарафига атади


СИТОРА АЛИМЖОНОВА ШАХСИЙ ҲАЁТИНИ МУҲОКАМА ҚИЛГАНЛАРГА МИННАТДОРЧИЛИК БИЛДИРДИ - Darakchi\nШОУ-БИЗНЕС 14.08.2017, 12:34\nТеглар: Шоу-бизнес, Тўй, Актриса\nАктриса Ситора Алимжонова 8 август куни турмушга чиқди. Унинг тўйи Таиланднинг Пхукет оролида бўлиб ўтди.\nСитора ўз интервьюларида турмуш ўртоғининг 27 ёшда эканлигини ва у тадбиркорлик билан шуғулланишини маълум қилган эди.\nСиторанинг тўйи ижтимоий тармоқлар орқали жуда кенг муҳома қилинди. Интернет фойдаланувчилари Ситоранинг ёши катта, оилали эркакка турмушга чиққани ҳақида ёзишди. Турли ижтимоий тармоқлардаги гуруҳларда Ситоранинг турмуш ўртоғи ҳақидаги турли маълумотлар тарқалди. Хусусан, актрисанинг нима учун Ўзбекистонда эмас, хорижий давлатда турмушга чиққани қизғин муҳокама қилинди.\nАктриса мазкур ҳолатга ижтимоий тармоқлардаги саҳифаларида муносабат билдирди:\n"Ассалому алайкум, ҳурматли юртдошлар! Мени ўйлаб, вақт ажратиб ғийбат қилганингиз ва сиз умрингиздан ажратилган вақтингизни мени ғийбат қилиш учун ажратганингиз учун раҳмат сизларга!\nЭнди эса ўз ҳаётингиздаги муамоларингизни ҳал қилинг, ўзиз учун ҳам яшанг интернет тармоқларидаги ҳарҳил иғво гаплардан четланиб ўз ҳаётингиз ҳақида, режаларингиз ҳақида ўйланг. Мен бу иғволарга этибор қилмайман.Чункий иғво доим бўлган ва бўлади. Мен эса бугун жуда баҳтиёрман энг муҳими шу! Барчангизга катта рахмат! Менга душманлик қиламан деб яхшилик қилиб қўйган ҳурматли ЙЎҚ ҲОТИНГА ҳам ўз миннатдорчилигими билдириб қоламан".


«Мамлакатимизда бунёдкорлик кўлами йилдан йилга кенгайиб бормоқда. Янги уй-жойлар, йирик заводлар, замонавий инфратузилма объектлари қурилмоқда. Табиийки, бундай катта ҳажмдаги ишларни сифатли ва ўз вақтида бажариш учун малакали қурувчилар, билимли лойиҳачилар, барқарор ташкилотлар керак.\nДавлатимиз раҳбари соҳадаги камчиликларни бартараф этиш, уни замонавий асосда ривожлантириш бўйича муҳим чора-тадбирларни белгилаб берди», дейилади президент матбуот хизмати хабарида.\nПрезидент йиғилишида Фарғона ва Қашқадарё вилоятларидаги аҳоли бандлигини таъминлаш масаласи муҳокама қилинди


Архивы аёлларни | KITAB.UZ\nНаҳотки! Юз ниқоблари аёлларни ва осиёликларни вирусдан анча кам ҳимоя қилади\nЮз ниқоблари аёллар ва осиёликларни CОVID-19 инфекциясидан анча паст даражада ҳимоялайди. Швейцариянинг “Le Matin” нашри хабарига кўра, Ғарбий Австралия университети профессори Бритта фон Унгерн-Штернберг пандемия бошланишидан олдин ҳам олиб борган тадқиқоти асосида тиббий ниқобларнинг самарадорлиги юзнинг шаклига боғлиқ деган хулосага келган. Таъкидланишича, ниқоб юзга маҳкамланганда ва унинг филтрлаш қобилияти иккинчиБатафсил ўқинг\n«Энг катта ислоҳотим — ҳар бир оиланинг нури бўлган аёлларни рози қилиш». Президет Марғилондаги Ҳунармандлар марказида бўлди (фото)\nАввал хабар берганимидек, Президент Шавкат Мирзиёев аҳоли ҳаёти, ижтимоий-иқтисодий ислоҳотларнинг бориши билан танишиш мақсадида Фарғона вилоятига ташриф буюрган эди. Президент Шавкат Мирзиёев Марғилондаги Ҳунармандлар марказини бориб кўрди. Марғилон азалдан ҳунармандлар шаҳри. Яқинда бу ерда моҳир уста Иброҳимжон Султонов ташаббуси билан давлат-хусусий шериклик асосида Ҳунармандлар маркази қурилиб, фойдаланишга топширилди. 600 нафарБатафсил ўқинг


Ҳажарул-асвад – қора тош\n29609 Ўқиш режими + -\nМатоф ерида 1 метр-у 10 см баландликда Каъбанинг жанубий рукнига маҳкамлаб қўйилган тошдир. У тошнинг узунлиги 25 см, энига 17 см. У Каъбанинг деворларига ўтқазилган. Аввал у тош бир бўлак бўлган. Қаромита замони ва бундан бошқа пайтлардаги ҳодисалар оқибатида зоҳир кўриниши синиб, саккиз кичик бўлакка бўлиниб кетган. Унинг энг катта ҳажми битта хурмо миқдоричадир. У тошлар бошқа катта тошга ўтқазилиб, кумуш билан ҳалқасимон қилиб қўйилган. Ана шу тош ўпилиб, табаррукона ушланади, кумуш билан ўраб қўйилган нарсани эмас! Ўша тош ва кумуш рамка икки шарафли ҳарам ходими томонидан 1422 ҳижрий санада таъмирланган.\nРасулуллоҳ соллаллоҳу алайҳи васаллам: «Ҳажарул-асвад жаннатдан тушганида сутнинг рангидан ҳам оқроқ эди. Одам болалари хатоси уни қорайтириб юборган», дедилар (Имом Термизий ривояти). Яна баъзи ривоятлар борки, Каъбага киргизилган қисми оқдир. Мужоҳиддан ривоят қилинишича, бу зот айтдилар: «Ибн Зубайр Каъбани (қайта қуриш мақсадида) бузганларида қарасам, Каъбанинг ички қисмидаги барча нарса оқ экан» (Фокиҳийнинг «Ахбори Макка» китобидан). Демак, бу ривоятлардан билинадики, хатолар сабабли қора бўлган қисми унинг фақат зоҳиридир. Шу сабабли қора тош, дейилган бўлса ажаб эмас. Ибн Заҳийра: «Билиш лозимки, хатолар тошгаки ўз таъсирини ўтказганидан кейин қалбларга унинг таъсири кучли ва воқеъийдир. Демак, ундан четланиш шартдир», дедилар.\nУ тош ёқутлардан бири бўлиб, жаннатдан тушган. Каъбанинг рукнига қўйиш учун Иброҳим алайҳиссаломга ҳозир қилинган. Кейин Қурайшнинг Каъбани қуриш асносида Расулуллоҳ соллаллоҳу алайҳи васаллам уни муборак қўллари билан ушлаб ўз ўрнига қўйганлар. Пайғамбар алайҳиссалом ва бошқа пайғамбарларнинг у тошни ўпишлари шарафини яна ҳам зиёда қилади. У тавофнинг бошланиши ва тугашидир. Тарих давомида набийлар, солиҳлар, ҳожиларнинг лаблари у тошга теккан. Унинг олдида қилинган дуо ижобат бўлади. Ким тошни табаррукона ўпган бўлса, қиёмат куни у гувоҳ бўлади. Имом Термизий ривоятларида келишича, Расулулоҳ соллаллоҳу алайҳи васаллам: «Аллоҳ қора тошга қиёмат куни кўрувчи икки кўз, гапирувчи тил беради ва у ҳақ билан ўпувчи кишига гувоҳлик беради», дедилар.\nИбн Аббос розийаллоҳу анҳудан ривоят қилинади. Расулуллоҳ соллаллоҳу алайҳи васаллам ҳажарул-асвад ва рукнул яманийдан бошқасини ўпмаганлар. Умар розийаллоҳу анҳу ҳажарул-асвад олдига келиб, уни ўпиб: «Биламанки, сен зарар ҳам, фойда ҳам бермайдиган тошдирсан. Агар Расулуллоҳ соллаллоҳу алайҳи васаллам сени ўпмаганларида мен ҳам сени ўпмас эдим», деганлар. Умар розийаллоҳу анҳунинг бундай дейишларига сабаб ўша пайтдаги одамлар эндигина бут-санамларга ибодат қилишдан қутулишган эди. Жоҳилларнинг ўша қора тошни ўпишни худди жоҳилиятдаги араблар каби тошга ибодат қилиб улуғлаш бўлса керак, деб тушуниб қолишлари мумкин эди. Умар розийаллоҳу анҳу тошни ўпиш Расулуллоҳ соллаллоҳу алайҳи васаллам амалларига эргашиш учундир, деб баён қилдилар. Чунки уни ўпиш жоҳилиятда бутларга қилинган эътиқоддагидек, унинг фойда ёки зарар бергани учун эмас эди. Умар розийаллоҳу анҳу сўзлари агар киши ўша нарсанинг ҳикматини билмаса, дин ишларида шариатга таслим бўлиб, эргашиш учун айтилгандир.\nҚора тошнинг кумуш рамкаси\nҲажарул-асвадга биринчи бўлиб кумуш қоплатган киши Абдуллоҳ ибн Зубайрдир. Ҳар гал зарурат туғилганида унга кумуш қоплатишни халифалар давом эттиришган. 1375 ҳижрий (1955 милодий) йили шаъбон ойида подшоҳ Сауд ибн Абдулазиз томонидан янги кумуш қопланди. 1422 ҳижрий санада икки шарафли ҳарам ходими томонидан таъмирланди.\nКаъбанинг бино қилиниши\n«Дуо тақдирни ортга қайтарадими?»\nЧойга қўшиладиган 6 хил фойдали қўшимчалар\nБаҳраманд бўлинг Арпабодиён томоғингизда қуришни сезсангиз, унинг меваларини чойга қўшиб ичишингиз фойдали. Бундай чойни йўтал бошланган заҳоти ичишни давоми...\n01:43 / 01.02.2017 4164\nIslom.uz порталида байрам тантанаси\nЖорий йилнинг 20 октябрида «islom.uz» портали ўзининг 10 йиллигини нишонлади. Байрам тантанасини фазилатли Шайх Муҳаммад Содиқ Муҳаммад Юсуф ҳазратлари очдилар. давоми...\n09:37 / 02.01.2017 1212\nМавлидга нисбатан салбий муносабатда бўлувчиларга.......\nСаййидимиз Расулуллоҳ соллаллоҳу алайҳи васаллам таваллуд топган макон дунёдаги энг яхши жойлардан бири эканида шубҳа йўқ ва у уммат иттифоқ қилган давоми...\n00:30 / 26.02.2017 2402\n«Ва намозни қоим қилинглар ва закотни беринглар ва Расулга итоат қилинглар,шоядки, раҳм қилсангиз», Нур 56. Ассалому алайкум, сайт меҳмонлари Закот давоми...\n22:53 / 07.10.2016 3596\n21:00 / 26 май 81\n14:00 / 22 май 484


Таржимаи ҳол | КАРИМОВ ФОНДИ\nГлавная > Ислам Каримов > Таржимаи ҳол\nИслом Каримов – Ўзбекистон Республикасининг Биринчи Президенти, 1989 йилдан 2016 йилга қадар мамлакатни бошқарган доно раҳбар, миллат етакчиси. Бир асрдан ошиқ вақт мобайнида чор Русияси ва Совет Иттифоқи таркибида бўлган Ўзбекистон унинг саъй-ҳаракатлари билан асрий орзу – мустақилликка эришди.\nДавлат раҳбарининг фазилатлари халқ ва мамлакат тақдирига ҳал этувчи таъсирга эга экани маълум. Ислом Каримов фавқулодда зукко сиёсатчи, кучли жасорат, букилмас ирода соҳиби сифатида содир бўлаётган мураккаб воқеа-ҳодисаларнинг моҳиятини теран англаган, ҳар бир юртдошининг тақдири учун алоҳида масъулиятни ҳис этган. Ўзбекистон аҳли уни ҳақли равишда мустақил мамлакатнинг меъмори, истиқлол курашчиси ва порлоқ истиқбол асосчиси деб билади. У халқаро майдонда Мустафо Камол Отатурк (Туркия), Шарль де Голль (Франция), Жорж Вашингтон ҳамда Франклин Рузвельт (АҚШ), Маҳатма Ганди (Ҳиндистон), Уинстон Черчилль (Буюк Британия) сингари давлат арбобларидек обрў-эътибор қозонди. Дунё сиёсатининг етакчи намояндалари унинг фикрига қулоқ тутди. У мудом халқ манфаатларини ўйлаган, ҳамиша мамлакат тараққиёти ва фаровонлигини кўзлаб фаолият юритган оқил ва доно давлат раҳбари, моҳир сиёсатчи эди.\nТарихнинг мушкул палласида – Ўзбекистон фуқаролар уруши, миллатлараро ихтилоф ва кучли ижтимоий-иқтисодий буҳрон ёқасида турган бир даврда у мамлакат раҳбари бўлди. Бу Яратганнинг инояти эди, зеро, унинг раҳбарлигида жар ёқасидаги давлат тараққиёт йўлига ўтди, тадрижий равишда замонавий, озод ва обод мамлакатга айлана борди. Ўзбекистон унинг раҳнамолигида жамият ҳаётининг барча жабҳаларида юксак ютуқларга эришди, бой берилган миллий ғурур ва қадр-қиммат, кўҳна тарихий-маданий мерос ва маънавий қадриятлар тикланди. Ислом Каримовнинг улуғвор шахсияти ва давлат арбоби сифатидаги машаққатли фаолияти боис Ўзбекистон бугун ўзига хос ва мос тараққиёт йўлидан дадил одимламоқда. Озод ва обод Ватан тимсоли, мустақиллик кафолати! Ислом Каримов шахсиятини очиб берадиган, юрт тараққиёти, халқ фаровонлигига қўшган ҳиссасини кўрсатадиган бу каби холис ва ҳаққоний таърифларни истаганча келтириш мумкин.\nМетин ирода ва қатъият соҳиби бўлган Биринчи Президент улуғ сарбон сифатида улкан мақсадларни илгари сурди, халқни уларга ишонтира олди, шу тариқа мамлакатда аҳиллик, бирдамлик муҳити яратилди. Ислом Абдуғаниевич Каримов сиймосида Ўзбекистон чинакам Юртбошига эга бўлди. У халқ дардига қулоқ тутиб, унинг кўнглига йўл топа олди, тинчлик ва осойишталикни таъминлади, энг муҳими, кўп миллионли халқни Ватан тараққиёти йўлида бирлаштириб, оламшумул ислоҳотларга сафарбар этди.\nИслом Абдуғаниевич Каримов 1938 йил 30 январда Самарқанд шаҳрида хизматчи оиласида туғилди. Миллати – ўзбек. 1955 йили Самарқанддаги А.С.Пушкин номли 21-ўрта мактабни тамомлади. 1960 йили Ўрта Осиё политехника институтини (ҳозирги Тошкент давлат техника университети) муҳандис-механик мутахассислиги бўйича тугатди. Меҳнат фаолиятини 1960 йилда Тошкент қишлоқ хўжалик машинасозлиги заводида бошлаб, мастер ёрдамчиси, мастер, технолог вазифаларини бажарди. 1961 йилдан В.П.Чкалов номидаги Тошкент авиация ишлаб чиқариш бирлашмасида муҳандис, етакчи муҳандис-конструктор бўлиб ишлади. Ислом Каримов 1966 йилда Ўзбекистон ССР Давлат план комитетига ишга ўтиб, бўлим етакчи мутахассиси, раис ёрдамчиси, бўлим бошлиғи, бошқарма бошлиғи, Давлат план комитети раисининг ўринбосари ва биринчи ўринбосари лавозимларида фаолият юритди. 1967 йили у Тошкент халқ хўжалиги институтини (ҳозирги Тошкент давлат иқтисодиёт университети) тамомлаб, иқтисодчи мутахассислигини олди. Иқтисод фанлари номзоди илмий даражасига эга бўлди. Ўзбекистон ССР Молия министри (1983-1986), Давлат план комитети раиси ва Ўзбекистон ССР Министрлар Совети раисининг ўринбосари (1986), Қашқадарё вилояти партия комитетининг биринчи котиби (1986-1989), Ўзбекистон Компартияси Марказий Комитетининг биринчи котиби (1989-1991) лавозимларида ишлади. 1990-1991 йилларда Совет Иттифоқи Компартияси Марказий Комитети ва Сиёсий бюроси аъзоси бўлди.\n1990 йил мартда Ўзбекистон ССР Олий Кенгашининг сессиясида И.Каримов Ўзбекистон ССР Президенти этиб сайланди. 1991 йил 31 август куни Ислом Каримов тарихий воқеа – Ўзбекистон Республикаси мустақиллигини эълон қилди. 1991 йил 29 декабрда муқобиллик асосида ўтказилган умумхалқ сайловида Ўзбекистон Республикасининг Президенти этиб сайланди. 1995 йил 26 мартда ўтган умумхалқ референдуми якунига кўра унинг президентлик ваколати 2000 йилга қадар узайтирилди. 2000 йили муқобиллик асосида ўтказилган сайловда Конституцияга киритилган ўзгартишга мувофиқ Ислом Каримов 7 йил муддатга Ўзбекистон Республикаси Президенти этиб сайланди. 2007 йил 23 декабрда муқобиллик асосида ўтказилган сайловда Ислом Абдуғаниевич Каримов 7 йил муддатга Ўзбекистон Республикаси Президенти этиб сайланди. 2015 йил 29 мартда муқобиллик асосида Ўзбекистон Республикаси Президенти сайлови бўлиб ўтди. Конституцияга киритилган ўзгартишга мувофиқ Ислом Каримов 5 йил муддатга давлат раҳбарлигига сайланди.\nЎзбек халқининг улуғ фарзанди, мустақил Ўзбекистон давлати асосчиси ва Биринчи Президенти Ислом Абдуғаниевич Каримов 2016 йил 2 сентябрь куни оғир хасталикдан сўнг 78 ёшида вафот этди.


Ҳиллари Клинтон ўз таътили учун 100 минг долларга ижарага уй олди\n07:33 / 20.08.2015\nАҚШ президенти лавозимига номзод Ҳиллари Клинтон ўз таътилини Атлантика океани бўйида жойлашган ижарага олинган уйда ўтказмоқчи. Клинтон ўзининг 2 ҳафталик таътилини 4та ётоқхона, каминга эга меҳмонлар учун хона, катта айвон, 15 метрли бассейн ва хусусий пляжга эга уйда ўтказади, деб хабар бермоқда style.rbc.ru нашри.\nҲиллари Клинтон сайлов кампанияси давомида ўзининг биринчи таътилига чиқмоқда. Клинтон турмуш ўртоғи Билл Клинтон ва қизи Челси билан Хэмптонсда ҳордиқ чиқаради. Клинтоннинг қизи кейинроқ эри ва бир яшар қизи билан уларга келиб қўшилади, деб хабар берган Daily Mail нашри.\nҲафтасига 50 минг долларга уй ижарага олиш Нью-Йорк ташқарисидаги нуфузли Хэмптонс шаҳри учун ўртамиёна кўрсаткич ҳисобланади. Оиланинг солиқ декларацияларидаги маълумотларга кўра, жуфтликнинг 2007-2014 йиллардаги даромади деярли 140 млн долларни ташкил қилди. Клинтонлар асосий даромадни маърузалар ўқишдан олади. Мисол учун, 2013 йилда жуфтлик бу фаолиятидан 22,85 млн доллар ишлаб олган.\nҲиллари Клинтон таътилга қарамасдан, бир қатор, аксарият унинг сайловолди кампанияси ҳомийлари билан ишчи учрашувлар ўтказишни режалаштирган. Клинтон Brooklyn Nets баскетбол жамоасининг эгаларидан бири Артур Рабин, венчур сармоячи Алан Патрикоф билан учрашади ва “Ҳиллари Клинтон фермасидаги тўлиной” номли тадбирда иштирок этади.\nКлинтонлар оиласининг ёзги таътил удумлари Билл Клинтоннинг президентлик даврларига бориб тақалади. Ўшанда жуфтлик ҳар ёзда ҳозирда Барак Обама дам оладиган Массачусетс штатидаги Мартас-Винъярд курортида ҳордиқ чиқаришган. 2000-йилларда улар Хэмптонсда дам олишни бошлашган ва шундан буён бу ерда ҳордиқ чиқариш улар учун одатга айланган. 2011-2012 йилда жуфтлик East Hampton’да минг квадрат метрдан кўпроқ майдонга ва 8та ётоққа эга уйни бир ойга 200 минг долларга ижарага олган эди.\nКлинтонлар ҳозирда ижарага олган уйнинг интерьери ёруғ тусларда ишланган, уйнинг атрофи эса зич ўрмон билан ўралган.


БОЛАЛАР ҲАҚИДА 6 ФАКТ! | Суғдиёна биринчи аёллар электрон журнали\n1.Янги туғилган чақалоқларда кўз ёши бўлмайди. Йиғлаётганларида аҳамият беринг-да. Ҳақиқий кўз ёш 12 ҳафтадан сўнг пайдо бўлади;\n2.Бир дақиқада 130-160 зарб! Бу бир-икки ҳафталик чақалоқнинг юрак уриш тезлиги. Шифокорлар бу кўрсаткични 30 ёшли соғлом одамники билан тенг дейишади. 3.Икки ҳафталик чақалоқ атрофидаги рангларни ажрата олади. Ишонмайсизми? У ҳолда ўзингиз синаб кўринг. Болакай айниқса, қизил, кўк ва яшил рангларни яхши фарқлай олади.\n4.5-6 ойлик болакай ўнта аёлнинг орасидан ҳам ўз онасини осон топа олади. Қандай қилиб дейсизми? Ҳидидан-да! Гўдаклар оналарига хос бўлган специфик ҳидни яхши билишади. Аммо бу қобилият улғайганимиз сари йўқолади.\n5.Фарзандингиз бир ёшга тўлгунича кечалари неча марта ухламай чиққанингизни биласизми? Таҳминан 60-70 тадан ошиқ. Ишониш қийину, аммо бу факт!\n6.Гўдаклар оғриқни ҳис этишсада, уни ифодалай олишмагани боис хасталикларга бардошли бўлишади. Аммо 1-2 ёшдан ошгач, оғриқни сезиш ҳисси кучаяди.Twitter НравитсяSocButtons v1.5


Меҳмон деб аслида, бошпана, егулик ва ичгулик билан таъминлашингиз учун уйингизга мусофир ҳолда вақтинча нозил бўлувчи кишига айтилади. Зиёфат, яъни меҳмоннавозлик ва меҳмон кутиш олийжаноб хулқлардан бўлиб, фозил кишилар бу нарсага қадим-қадимдан бери амал қилиб келадилар.\nХалқимиз меҳмондўстлиги, меҳмоннавозлиги билан шуҳрат қозонган. Бирор ўзбек хонадони йўқки, меҳмонни хурсандчилик билан кутиб олмаган, уйидаги бор неъматларни дастурхонга келтириб тўкмаган бўлса. “Меҳмон – отангдан улуғ”, “Меҳмон келар эшикдан, ризқи кирар тешикдан”, “Меҳмон олдида ҳатто мушугингни пишт дема” каби мақол ва ҳикматлар бежизга айтилмаган.\nПайғамбарлар отаси Иброҳим Халилуллоҳ кишилик тарихида биринчи бўлиб меҳмоннавозлик асосларини ҳаётга татбиқ қилганлар. Бу ҳақда Аллоҳ таоло марҳамат қилиб бундай дейди:\nهَلْ أَتَاكَ حَدِيثُ ضَيْفِ إِبْرَاهِيمَ الْمُكْرَمِينَ إِذْ دَخَلُوا عَلَيْهِ فَقَالُوا سَلَامًا قَالَ سَلَامٌ قَوْمٌ مُنْكَرُونَ فَرَاغَ إِلَى أَهْلِهِ فَجَاءَ بِعِجْلٍ سَمِينٍ فَقَرَّبَهُ إِلَيْهِمْ قَالَ أَلَا تَأْكُلُونَ فَأَوْجَسَ مِنْهُمْ خِيفَةً قَالُوا لَا تَخَفْ وَبَشَّرُوهُ بِغُلَامٍ عَلِيمٍ\nяъни: “(Эй, Муҳаммад!) Сизга Иброҳимнинг азиз меҳмонлари ҳақидаги хабар келдими? Ўшанда улар (Иброҳим) ҳузурига кириб: «Салом!» –дейишганда, у ҳам: «Салом! (Булар) нотаниш қавм-ку!» – деди. Сўнгра у аста оиласи олдига чиқиб, бир семиз бузоқни (сўйиб, пишириб) келтирди. Уни уларга яқин қилиб, «(Таомдан) емайсизми?» – деди. Лекин овқатга қўл чўзишмагач улардан хавфсирай бошлади. (Шунда) улар: «Қўрқмагин! (Биз фаришталар таом емаймиз)», – дедилар ва (Иброҳимга) бир доно ўғил (туғилиши) хушхабарини бердилар”. (Зориёт сураси)\nИброҳим (алайҳиссалом) чиройли меҳмон кутишда, ҳусни зиёфатда зарбул-масал этилганлар. Ривоятларда келишича, у киши уйларига қўққисдан бирор меҳмон келишига интиқ бўлиб яшардилар ва бирор кун ҳам меҳмонсиз таомланмас эдилар. Агар хонадонларига меҳмон келиши узилиб қолса, бу ҳолатдан маҳзун бўлардилар. Шу сабаб ҳам ул зотни меҳмонларнинг отаси, деб аташарди. Шунингдек, у кишининг уйида тўртта эшик бўлиб, қайси эшикдан бирор меҳмон кириб келаркин, дея қараб ўтирар эдилар.\nКўплаб шарафли ҳадисларда меҳмонни иззат қилишга тарғиб ва ташвиқ қилинган. Жумладан, Абу Ҳурайра (разияллоҳу анҳу)дан ривоят қилинган ҳадисда бундай марҳамат қилинади:\nЯъни: “Кимки, Аллоҳга ва охират кунига иймони бўлса, бас, меҳмонини иззат-икром қилсин. Кимки, Аллоҳга ва охират кунига иймони бўлса, қариндош уруғлар билан силаи раҳм қилсин. Кимки, Аллоҳга ва охират кунига иймони бўлса, яхшиликдан сўйласин, ёки жим турсин”. (Муттафақун алайҳ)\nУшбу ҳадиси шариф меҳмонни иззату икром қилишга гўзал равишда тарғиб қилади. Унга кўра, ўзини комил иймонлилардан деб ҳисоблаган ҳар бир киши меҳмонини икром қилмоғи лозим. Акс ҳолда иймони ҳали комил бўлмаган ҳисобланади. Ҳадис замирида шундай маънолар ҳам ётади-ки, меҳмонни икром қилиш иймоний хислатлар сирасидан экан. Демак, меҳмонни икром қилганлиги учун киши дунёю охиратда ажру савобларга эга бўлади. Меҳмонни иззат қилиш яхши ишлар, маъруф ишлар қаторига киради. Набиййи Муҳтарам (соллаллоҳу алайҳи ва саллам) ўз ҳадисларида وكل معروف صدقة яъни “ҳар бир маъруф иш садақа (яъни савоб)дир”, дея марҳамат қилганлар. Демак, меҳмон кутган инсон бу иш учун ажру савобларга эга бўлар экан. Шу боис, ҳам халқимизда қадимдан: “Меҳмон атойи Худо” деган нақл мавжуд.\nМеҳмонни икром қилиш боби жуда кенг бўлиб, у кўплаб ишларни ўз ичига олади. Жумладан, меҳмон ташриф буюрганда уй соҳиби қандай аҳволда бўлишидан қатъи назар, меҳмонни очиқ чеҳра ва шодлик билан кутиб олмоғи керак. Бу вақтда уй эгаси қандайдир бошқа ишларни режалаштириб турган бўлса ҳам уларни кечиктириб, меҳмонга ҳурмат кўрсатиш билан овора бўлиши мақсадга мувофиқ ишдир.\nШунингдек, меҳмонларнинг ҳолатларига қараб ҳам икром қилиш ҳар хил бўлиши мумкин. Зеро, Ойиша онамиздан ривоят қилинган бир ҳадисда: “أنزلوا الناس منازلهم” (анзилун-нааса манаазилаҳум) “одамларни ўз ўринларига туширинг, яъни кишиларни мақом-мартабаларига монанд муомала қилинг”, дея марҳамат қилинган. Бу сўзни асло одамларни бой-камбағалга ажратиш маъносида тушунмаслик лозим. Набий (соллаллоҳу алайҳи ва саллам) ҳузурига бирон қабиланинг оқсоқоли келса, уни ўзига ярашадиган иззат-икром билан кутиб олардилар. Бошқа юртлар катталарига мактуб ёзмоқчи бўлганларида, ўша вақтда ташқи оламда урф бўлганлиги учун мактубга алоҳида муҳр босган ҳолда юборишни маъқул кўрганлар.\nХуллас, меҳмонни икром қилишда ҳам кишиларнинг мавқеъларига ва урф-одатга қараб иш тутиш айни муддаодир. Баъзан уйингизга қавмнинг обрўли кишиларидан, олиму фозиллардан бўлган меҳмонлар ташриф буюриши мумкин. Шундай одамларни ўзига муносиб тарзда кутиб олинади. Бордию, хонадонингизга ота-онангиз ташриф буюришса, уларни ҳам алоҳида эҳтимом билан кутиб олмоқ лозим. Хуллас, ҳар доим ҳам келавермайдиган ноёб меҳмонларни, кунда шунда бўлган жиян ёки укаларингизга кўрсатган икромингиздан ўзгачароқ бир иззат билан кутиб олиш керак бўлади.\nАбу Шурайҳ ал-Хузоъий (розияллоҳу анҳу)дан ривоят қилинган қуйидаги ҳадиси шарифда Расулуллоҳ (соллаллоҳу алайҳи ва саллам) бундай марҳамат қиладилар:\nمن كان يؤمن بالله واليوم الآخر فليكرم ضيفه جائزته, قالوا وما جائزته يا رسول الله ؟ قال: يومه وليلته والضيافة ثلاثة أيام فما كان وراء ذلك فهو صدقة\nМаъноси: “Аллоҳга ва Охират Кунига иймони бор одам меҳмонига унинг мукофотини иззат-икром билан тақдим қилсин”. - Унинг мукофоти нима, Ё Расулаллоҳ, дейишди. Меҳмонннинг мукофоти бир кеча ва кундузидир, дедилар Набий (соллаллоҳу алайҳи ва саллам)- “зиёфат эса уч кун бўлади, ундан ортиғи мезбон томонидан садақадир”. (муттафақун алайҳи) Бу шарафли ҳадисдан тушунмизки, меҳмонни бир кеча-кундуз давомида аъло даражада иззат қилинади. Бу унинг мукофот ҳаққидир. Қолган икки кунида ҳам меҳмонни икром қилиш мезбон зиммасида вожиб. Ундан кейин ҳам икромда давом этса, бу мустаҳаб амал бўлиб, бунинг учун қўшимча ажр олади.\nМеҳмондўстлик ажойиб ҳислат бўлиб, одамлар ўртасидаги дўстлик, биродарлик ришталарини мустаҳкамлашга ҳизмат қилади. Ўзбек халқи "Меҳмонхонанг тор бўлса ҳам меҳру дилинг кенг бўлсин", дейишади.\nМеҳмон эҳтиёж юзасидан келган бўлса, уни ортиқча саволлар билан қийнамай, буни айтишига имкон бериш керак. Гапларини диққат билан тинглагач, уни хижолатга қўймай, сўраганини беришга ёки илтимосини бажаришга ҳаракат қилинг. Баъзида келган меҳмон юзини сидириб, ўз муддаосини айтишга журъат қилолмаслиги мумкин. Шундай ҳолатда сезгирлик ва фаросатни ишга солиб, унинг дилидагини топа билиш фозил одамларнинг хислати.\nҚадимги арабларда олийжанобликнинг шундай бир кўриниши бор экан: Муҳтожроқ киши бадавлат одамларни зиёрат қилганда, ҳалиги бадавлат киши, ҳол-аҳвол сўрагандан сўнг, хизмат(?), дея келиш сабабини сўрарди. Шунда зиёратга келган муҳтож киши: “Сизга салом бергани ва карамли юзингизни кўргани келдим”, дер эди. Шунинг ўзида бадавлат мезбон ташриф буюрган киши ёрдамга муҳтожлиги англар ва у ҳеч нарса сўрамаса, ҳам унга эҳсон ва мурувват қиларди.\n- Меҳмон келганда пайсалга солмай дастурхон тузанг ва уйдаги энг яхши неъматларни дастурхонга тортинг.\nБироз чой ичиб, тамадди қилгандан сўнг, ундан нима ейишини, кўнгли нима тусаётганини сўраш яхши иш. Агар унинг истак ва хоҳишига қараб нарса тайёрланса, хурсандчилиги зиёда бўлади. Бироқ меҳмондан: «Бирор нарса ейсизми, бирор нарса олиб чиқайми?» деб сўраш ёмон одатдир. Шунинг учун сўрамасдан уйда борини олиб чиқиб, меҳмон олдига қўйиш керак.\n- Меҳмонни овқатланиш учун ортиқча мажбурламанг. Баъзилар меҳмонни шу қадар тўхтовсиз равишда таомга зўрлашадики, ҳатто урушишгача боришади. Ҳамма нарса меъёрида бўлсин. Егулик кетидан егулик кираверса, меҳмон ҳар кирган идишни пок-покиза бўшатадиган даражада ея олмаслиги мумкин. Агар бу ишга зўрланса, унинг саломатлигига путур етади. Иззат-икром зулмга айланиб қолмасин.\n- Ширин суҳбат қуриб, оила аъзолари билан яқиндан таништиринг.\nМеҳмоннинг ўзи дастурхонни йиғиш таклифини бермагунча дастурхон йиғманг. Меҳмонга чақирганда шахсан учрашиб ёки телефон орқали айтилади. Ҳеч бўлмаса, телефон орқали айтиш имконияти бўла туриб, меҳмонни кимдир орқали чорлаш чиройли муомала тарзидан эмас. Бу – таклиф этилган инсонга нисбатан ҳурматсизликдир. Шунингдек, бирон кишини меҳмонга чақирмоқчи бўлсангиз, унинг вақтини суриштириб, зиёфатни унга маъқул келган вақтга тўғриланг.\nМеҳмон кутишга тайёргарлик кўраётганда, хоналарнинг озодалигига алоҳида эътибор беринг. Жумладан, ваннахонага тоза сочиқ, янги совун, атир ва ҳоказолардан қўйинг. Бошқа майда-чуйдаларгача қараб чиқинг. Меҳмоннинг кўзи дорда осилган ич кийим, чақалоқларнинг иштонлари ва ҳоказоларга тушиб қолмайдиган бўлсин.\n- Мехмонлар белгиланган вақтдан эрта келиб қолиши мумкинлигини инобатга олиб, ярим соатлар олдин чиройли кийиниб, уларни кутишга тайёр бўлиб туринг.\n- Меҳмонлар олдида аёлингиз ёки болаларингизга бақириб, уларни урушиб, асабийлашманг. Бу меҳмонни қувиш билан баробар.\nТаом тановул қилинаётганда меҳмоннинг ейиш суръатига қараб, секин-секин тановул қилинг. Ундан аввал тугатиб қўйманг. Шунингдек, меҳмонга таомни келтиргач, у билан бирга тановул қилинг. Бир меҳмон: "Меҳмон учун мезбоннинг тўқлигидан кўра зарарлироқ нарса йўқ", деган экан. Чунки меҳмоннинг олдига овқат олиб келинса-ю, мезбон овқат еб, тўйиб олган бўлса, меҳмон билан бирга ейишолмайди. Натижада меҳмон уялиб, бемалол овқатлана олмаслиги мумкин.\nМеҳмон асосий таомни тановул қилиб, бироз ҳордиқ чиқариб, нафасини ростлаб олгач, фарзандларингизни ими-жимида чақириб, уларни меҳмонга таништиринг. Фарзандларингизни чиройли кийинтиришни унутманг.\nАгар янги уйга кўчган бўлсангиз ёки анчадан бери шундай янги қурилган кўркам хонадонда истиқомат қилаётган бўлсангиз ва уйингизга биринчи марта кимдир меҳмон бўлиб келган бўлса, вақт топиб унга хоналарни кўрсатиб сайр қилдиринг. Эҳтимол, меҳмонингиз уйингизни томоша қилгиси келар, лекин буни очиқ айтишга ийманиши мумкин. Албатта, ётоқхона ва аёллар ўтирган хоналар кўрсатилмайди.\nАгар бир жамоани меҳмонга чақирсангиз, улар озчилик бўлса бирга ўтирсангиз зарар қилмайди. Чунки уларга дастурхон устида хизмат қилиб туриш керак бўлади. Бордию улар кўпчилик бўлса, ташқарида хизмат қилиб турган маъқул.\nЗиёфат сўнгида меҳмонни эшикдан ташқарига кузатиб чиқиш, унинг ташрифидан бениҳоя хурсанд бўлганлигини изҳор қилиш ва яна ташриф буюришини сўраб қолиш ҳам меҳмоннавозлик қонун-қоидалари сирасига киради. Шунингдек, меҳмонни бирон танишининг машинасида манзилига элтиб қўйиш ёки ҳеч бўлмаганда кўчадаги машинага ўтқазиб юбориш ҳам жуда яхши иш.\nАввалдан белгилаб чақириладиган меҳмондорчилик ҳам ҳар хил бўлади. Меҳмонга чақириш мусуломонлар ўртасида меҳр-оқибатни шакллантирадиган, қалбларни бир-бирига яқин қиладиган фазилатли амаллардандир. Гоҳида мезбон сизнинг ёлғиз ўзингизни ёки оилавий равишда меҳмонга чақириши мумкин. Бу – сиз билан оилангизга кўрстатилган юксак эҳтиром. Шундай ҳолатларда агар чўнтагингиз кўтарса, меҳмонга чақираётган хонадон эгасига қандайдир совға, ширинлик ва ҳоказо харид қилсангиз нур устига нур бўлади


Ўш мэрини ҳибсга олиб, лавозимидан олишга ҳаракат қилинди\nМирзақматовнинг ҳозир қаердалиги номаълум.\nЎш шаҳар мэри Мелис Мирзакматовни Бишкекда қамоққа олиш ва ўз лавозимидан бўшатиш ҳаракатлари бўлгани ҳақидаги хабарлар 19 август куни Қирғизистондаги сиёсий вазиятни янада мураккаблаштирди. Айни пайтда қаерда экани номаълумлигича қолаётган Мирзакматовнинг 1500га яқин тарафдори Ўш шаҳар мэрияси олдида намойишга йиғилди.\nҚирғизистон Омбудсменининг Ўшдаги вакили Назариддин Бакировнинг маълум қилишича, шаҳар мэрияси олдига тўпланган Мелис Мирзакматов тарафдорлари сони ошиб бормоқда ва ҳозир 1500га яқинлашган. Улар Мелис Мирзакматов ишончли одамлар орқали ўзининг соғ-саломат экани ва ҳали ҳам мэр лавозимида қолаётганини тасдиқлашни талаб қилмоқдалар.\nЎшдан олинган маълумотларга кўра, акс ҳолда норозилар мэрия биноси, Европада Хавфсизлик ва Ҳамкорлик Ташкилотининг Ўшдаги ваколатхонасини босиб олиш ҳамда Роза Ўтунбаева истеъфосини талаб қилиш билан таҳдид қилганлар.\nСўнгги хабарларга кўра, норозилар Мелис Мирзакматов ҳимоясига қўмита ташкил қилганлар. Мэр тарафдорлари тушдан сўнг ҳокимият биносини босиб олишга ҳаракат қилганлари айтилмоқда. Бироқ милиция ва ҳарбийлар бинонинг босиб олинишига йўл қўймаганлар.\nЎш мэриясидан олинган хабарда айтилишича, шаҳарда “Мелис Мирзакматов Бишкекда қамоққа олинибди ва мэрликдан бўшатилибди”, деган миш-мишлар тарқаган. Мэр тарафдорлари мана шу миш-мишларни эшитиб йиғила бошлаганлар. Мэрия ходимларига кўра, айни пайтда Мелис Мирзакматов Бишкекда ўтаётган ҳукумат йиғилишида иштирок этаётир.\nМирзақматов тарафдорлари Ўш мэрияси олдида на\nБошқа бир маълумотда эса Ўш вице мэри Таалай Собиров Мелис Мирзакматов ҳукумат аъзолари билан музокаралар ўтказаётгани ва кечга яқин Ўшга қайтиши ҳақида гапиргани айтилади. Бироқ шаҳар мэри ҳукумат аъзолари билан қандай масалада музокара ўтказаётгани очиқланмаган.\nБундан аввалроқ Москвада нашр этиладиган “Коммерсантъ” газетасида Мелис Мирзакматов билан интервью чоп қилинган эди. Бу интервьюда Ўш шаҳар мэри ҳукумат қарорларини тан олмаслигини айтган.\nШундан сўнг айни пайтда Қирғизистондаги нуфузли сиёсатчилардан бирига айланган “Айкўл эл” партияси раҳбари Эдил Байсалов Мелис Мирзакматовни лавозимидан бўшатиш шартлиги ва у Ўшдаги воқеаларнинг асосий айбдори сифатида жавобгарликка тортилиши шартлиги ҳақида баёнот тарқатган.\nҚирғизистон ҳукумати расмийлари ҳозирча Мелис Мирзакматов масаласида сукут сақламоқдалар. Бу борда берилаётган биронта хабар ҳукумат томонидан тасдиқлангани ҳам, рад этилгани ҳам йук.\nАйтиб ўтиш лозимки, Ўш қирғинининг асосий айбдорларидан бири сифатида Мелис Мирзакматовнинг номи ҳам айтиб келинади. Унинг собиқ ўринбосарларидан икки нафари Ўш қирғинига бевосита Мирзакматов бошқарувчилик қилгани ҳақида баёнотлар беришган.\nМавзу тафсилотлари билан кукн давомида таништириб борамиз.


Антитермаль плёнка автомобиль ойналарини қорайтириш масаласини ҳал қиладими? - Халқ сўзи\nАнтитермаль плёнка автомобиль ойналарини қорайтириш масаласини ҳал қиладими?\n10:12 22 Июль 2019 Жамият\nОлий Мажлис Қонунчилик палатасидаги “Адолат” СДП фракциясининг навбатдаги йиғилишида автомобиль ойналарини қорайтириш (“тонировка”) масаласи кўриб чиқилди.\n“Адолат” СДП фракцияси депутатларига халқимиз томонидан ҳайдовчи ва йўловчиларни ёзнинг жазирама иссиғидан ҳимоя қилишда етарлича шароитлар яратиш бўйича кўплаб мурожаатлар келиб тушмоқда. Уларда асосий масала сифатида, ёзнинг иссиғи, қуёш нурлари, айниқса, ультрабинафша нурларидан сақланишда автомобиль ойналарини қорайтиришга рухсат бериш сўралган.\nБироқ Вазирлар Маҳкамасининг “Туси ўзгартирилган (қорайтирилган) ойнали енгил автотранспорт воситаларидан фойдаланишни тартибга солиш чора-тадбирлари тўғрисида”ги қарорига мувофиқ, ойналарнинг тусини ўзгартириш (қорайтириш)га рухсатнома олиш жисмоний шахслар учун — энг кам ойлик иш ҳақининг тўқсон баравари (18 245 700 сўм), юридик шахслар учун — энг кам ойлик иш ҳақининг бир юз йигирма баравари (24 327 600 сўм) миқдоридаги маблағни тўлаш орқали амалга оширилади. Табиийки, кўплаб фуқароларимизда бунча маблағ тўлаш эвазига бир йилгагина рухсатнома олишга моддий имконият етарли эмас.\nДепутатлар томонидан таъкидланганидек, агар ушбу суммани тўлашга ҳайдовчининг қурби етса ҳам, иссиқдан ҳимояланишга ҳеч қандай нафи бўлмайди. Чунки қарорга асосан, ойналарининг тусини ўзгартириш автотранспорт воситасининг фақатгина орқа ойналарига рухсат берилади, холос.\nФракция аъзолари фуқароларимизни қийнаётган ушбу масала юзасидан аҳоли фикрлари, ижтимоий тармоқлардаги муносабатлар ва мутасадди вазирлик позициясини ўрганиб, ҳам халқ манфаатлари, ҳам хавфсизлик талабларини инобатга олган ҳолда, ўз таклифларини ишлаб чиқди.\nЯъни бугунги кунда автотранспорт эҳтиёт қисмлари билан савдо қилиш дўконларида антитермаль плёнкани учратиш мумкин. У бир қадар шаффоф бўлиб, асосий вазифаси автомобиль салонини қуёшнинг ультрабинафша нурларидан сақлаб, жазирамада исиб кетишини камайтиради.\nЙиғилишда антитермаль плёнка билан қопланган автомобиль ойналарининг бир нечта намуналари кўргазмали кўринишда тақдим этилди.\nНамуналардан кўриш мумкинки, антитермаль плёнка хусусиятига кўра, тонировка плёнкасидан анча устунликка эга ва ҳайдовчилар учун ҳам ён-атрофни кўришга халақит бермайди. Энг асосийси, транспорт воситасининг ичидаги шахслар ташқаридан бемалол кўринади, ҳеч кимнинг хавфсизлигига дахл қилмайди.\nДепутатларнинг ушбу ташаббусини тадбирда қатнашган Вазирлар Маҳкамаси, Давлат йўл ҳаракати хавфсизлиги ҳамда “Ўзстандарт” агентлиги мутахассислари қўллаб-қувватлашди.\nАйни пайтда Ҳукумат қарорига тегишли ўзгартириш киритишни назарда тутувчи таклиф тайёрланмоқда. Унга кўра, 70 фоизлик чеклов 15 фоизга, яъни 55 фоизгача туширилса, ҳайдовчилар бемалол антитермаль плёнкадан фойдаланиши мумкин бўлади. Бу эса нафақат йўловчилар, балки ҳайдовчиларга ҳам қулайликлар яратади. Депутатлар, шунингдек, ушбу амалиётни жамоат транспортларида ҳам қўллаш таклифини илгари суришди.


Жаҳон ҳамжамияти Қуддус туфайли Трампдан норози\nПайшанба, 07 Декабр 2017 13:43\nАҚШнинг Қуддус масаласидаги позициясини шу пайтгача жаҳоннинг биронта мамлакати қўллаб-қувватлагани йўқ.\nПрезидент Дональд Трампнинг Қуддусни Исроил пойтахти деб тан олиши ва Америка элчихонасини Тел-Авивдан Қуддусга кўчириш қарори жаҳон ҳамжамияти томонидан қаттиқ танқидларга учради.\nХалқаро ташкилотларнинг аксари, жумладан, Ислом дунёси, Трампнинг ҳудудда янги зўравонликларга сабаб бўлувчи ушбу қарорини қоралаб чиқди.\nТрампнинг ишини қаттиқ қоралаган ташкилотлар қаторида Ислом ҳамкорлик ташкилоти (ИҲТ), Араб давлатлари лигаси (АДЛ) ва Европа иттифоқи (ЕИ) бор. Жаҳондаги биронта давлат Трампнинг позициясини қўллаб-қувватламади.\nСаудия Арабистони қироли Салмон ибн Абдулазиз Трамп билан телефон суҳбати чоғида Вашингтоннинг Қуддусни Исроил пойтахти деб тан олиш режаси тинчлик музокараларига жиддий путур етказиши ҳамда ҳудудда янги зўравонликларни келтириб чиқариши ҳақида огоҳлантирган эди.\nЕвропа иттифоқи ҳам Қуддуснинг мақоми ўзгарганига ишора берувчи ҳар қандай хатти-ҳаракат бутун дунёдаги барқарорликка салбий таъсир кўрсатишидан огоҳлантирган.\nЕвропа Иттифоқи ундан кўра Исроил ва Фаластин ўртасидаги тинчлик музокараларига кўпроқ эътибор қаратиш лозимлигини айтган. ЕИ тинчлик музокараларини тиклаш учун ҳар икки томон билан ҳам алоқаларни сақлаб туришини маълум қилган.\nАввалроқ Америка ОАВлари президент Трамп Қуддусни Исроил пойтахти деб тан олиши ва элчихонани Тел-Авивдан Қуддусга кўчириш режасини маълум қилган эди. Июнь ойида Трамп Америка элчихонасини Қуддусга кўчириш масаласини олти ойга кечиктирди. Куни кеча эса у Қуддусни Исроил пойтахти деб тан олиш ва элчихонани шу шаҳарга кўчириш ҳақида қарор қилди.\nУшбу бўлимдаги бошқа мақолалар: « БМТ инсон ҳуқуқлари кенгаши Мянма борасида резолюция қабул қилди Расулуллоҳ Муҳаммад (с.а.в.) ҳаётлари ҳақида қирғиз тилида янги китоб чиқди »


19:30 / 20 январь 1507 pdf Ўқиш режими + -\nАллоҳ азза ва жалла маҳрни аёл-қизларнинг қадрларини ошириш, уларнинг ўз ота-оналари, туғилиб ўсган оилаларини ташлаб, ёлғиз ўзи бошқа тарафга бориб, янги оила қуришга кўрсатган жасоратларини тақдирлаб жорий қилган. Ўзига турмуш йўлдоши бўлаётган шахсдан, ҳали бирга бўлмасдан туриб, маълум миқдорда мулкни қабул қилиб олган келинда ўзига бўлган эҳтиром туйғулари жўш уради. Ҳам келинда, ҳам унинг яқинларида куёвга нисбатан ишонч кучаяди. Келажакда келиннинг молиявий таъминоти ўз жойида бўлишига никоҳда кўзлари етади. Шу боисдан ҳам, куёв тарафдан ҳимматсизликка йўл қўйилмасли ги учун маҳрнинг ози белгилаб қўйилган. Ўта оз маҳр ила келиннинг иззат нафсига тегмаслик учун ўн дирҳамдан оз маҳр бўлмаслиги шариатда таъкидланган.\n«Ва уларнинг бирига беҳисоб маҳр берган бўлсангиз ҳам, ундан ҳеч нарсани қайтариб олманг!» (20-оят).\n«Ва қандай ҳам олурсиз?! Ахир, бир-бирингизга қовушдингиз ва улар сиздан мустаҳкам аҳду паймон олганлар-ку?!» (21-оят).\nНикоҳ туфайли эр-хотин нафақат жисман, балки руҳан ҳам қўшилади. Уларнинг ҳис-туйғулари, орзу-умидлари, виждонлари, сир-асрорлари, дарду ғамлари, бахту саодатлари – барча-барча нарса қўшилади, қовушади. Исломда никоҳ ва оила Аллоҳ таолонинг исми ила ва унинг Расулининг суннатлари ила қуриладиган муқаддас робита ва ошёндир. Ана ўша қудсият ҳурмати, бирга ўтказган ҳаёт ҳурмати, қовушиб кетган нарсалар ҳурмати, ажрашганда ҳам яхшилик билан ажралмоқ керак. Бир вақтлар рози бўлиб берган маҳрни ўзи билан бир ёстиққа бош қўйиб яшаган аёлдан қайтариб олишга уриниш мусулмон одамга, қолаверса, эркак зотига ҳеч ярашмайди.\nШариатнинг маҳр борасидаги кўрсатмасини бузиб, фарз бўлган бу муҳим нарсага бепарво бўлиш оқибатида кўпгина муаммолар пайдо бўлмоқда. Энг ёмони, эр тарафнинг оиланинг молиявий оғирлигини кўтариш ва бошқа жавобгарликлар борасидаги масъулият ҳисси йўқолмоқда. Нари борса, бир дона никоҳ узугини бериб, бировнинг 17-20 йил боқиб, катта қилган гулдек қизини хотин қилиб олган шахс бўлган-бўлмаган нарса учун уни ҳайдаб, янги уйланиш пайидан бўлмоқда. «Жазоси бир дона никоҳ узугида», дейдиганлар йўқ эмас.\nБиз ҳам бу масалани, бизнинг динимиз барча нарсада мўътадил дин эканини ҳисобга олиб, маҳрнинг ҳам мўътадил равишда жорий бўлишини ўйлаб кўрмоғимиз зарур. Шариатда маҳрнинг энг ози қанча экани кўрсатилгани билан бирга, кўпининг чегараси йўқлиги ҳам маълум. Аммо келин тарафга маҳрнинг ози яхшилигини уқтириш билан бирга, куёв тарафга ҳимматни баланд қилиш айтилади. Ҳеч ким, ҳеч қачон келинга «Маҳр сўрасанг, уят бўлади», демаган. Шунингдек, куёвга ««Никоҳ узуги»дан ортиқча маҳр берсанг, гуноҳкор бўласан», дейилган ҳам эмас.\n08:30 / 21 январь 2619\n07:00 / 20 январь 371\n1034 15:10 / 29 май\n1283 21:03 / 10.10.2018\n1689 10:05 / 13.11.2018


Интернетни "синдириш" нинг имкони борми? - XABARDOR.UZ\nXABARDOR.UZ - Ҳозирги кунда интернет ҳаётимизнинг барча жабҳаларига "сингиб кетган". Албатта, ундан ҳар ким турлича мақсадларда фойдаланади.\nИнтернет мағлубиятга учрамайди. Ҳар ҳолда биз ана шундай ўйлаймиз. Шунинг учун компьютеримизга вируслар ҳужум қилганида ёки қандайдир носозликлар юзага келганида "интернет синди", дея ҳазиллашамиз. Ҳақиқатан ҳам интернетни йўқ қила оламизми? Агар жавоб ижобий бўлса, у ҳолда ундан кейин нима бўлишини биласизми?\n"Интернетни жамоавий ҳужум билан йўқ қилиш мумкин", - деб ҳисоблайди Массачусетс технология институти профессори Винсент Чан.\nЖавобнинг бир қисмини ўзининг улканлигидан бошқа ҳеч қандай ҳусусияти билан ажралиб турмайдиган бинодан топишимиз мумкин. Унинг кулранг деворлари металл панжаралар билан ўраб олинган бўлиб, унинг ҳамма ерида кузатув камералари ўрнатилган. Мазкур бинода интернетнинг катта занжирларидан бири жойлашган. У "Linx", яъни "London Internet Exchange" деб аталади ва бу трафик алмашинувининг дунёдаги энг катта нуқтасидир.\n"London Internet Exchange" (Лондон Интернет алмашинуви)\n"Бундай сценарий ҳақиқатдан анча йироқ, аммо содир бўлиши мумкин. Ушбу объектлар фавқулодда жуда яхши ҳимояланган, - дейди Жек Уотерс, интернет асосини ташкил этган йирик тармоқ провайдерининг техник директори. - Бизда ҳар ерда кузатув амалга оширилади, зарурий эҳтиёткорлик чоралари кўрилган. Ҳозиргача ҳеч ким бундай занжирнинг фаолиятини издан чиқара олмаган".\nБалки бундай жойлар ўртасидаги алоқани узиб қўйиш интернетни "синдириш" нинг энг оддий усулидир? Ер шарини "ўраб" олган минглаб километрни ташкил этган чексиз тармоқлар мавжуд, уларнинг катта қисми кўп ҳолларда сув остида ҳимоясиз ётибди. Дарҳақиқат, баъзида симлар кутилмаганда, масалан зилзила пайтида узилиб кетади. Интернетдаги кўплаб носозликлар айнан уларнинг узилиши натижасида юзага келади, мисол учун 2008 йилда Мисрда айнан шу ҳолат содир бўлган.\nШунинг учун симларнинг узилиши ва маълумотларни қайта ишловчи марказларнинг йўқ қилиниши бутун тармоққа катта таъсир ўтказа олмайди. Ҳатто Сурияга ўхшаш мамлакатнинг "ўчириб" қўйилиши ҳам мазкур мамлакат ички тармоғи фаолиятини бутунлай чегаралай олмайди, аммо Google га ўхшаган ташқи веб-сайтларга чиқиш қийинлашиши ёки умуман имконсиз бўлиши мумкин.\nОхир оқибат инсонлар интернет тармоғи трафигининг қайта йўналтирилиши тармоқнинг ўзига қарши ишлатилиши ҳам мумкин эканлигини англаб етишди. Вариантлардан бири - хизмат кўрсатишда тақсим этилган инкор (DDoS-инкор) дан иборат, бу ҳолда трафикнинг улкан оқими маълумот юкланмаганлиги боис серверга қайтиб кетади. DDoS-ҳужум ҳозирги кунда кўп учрамоқда ва асосий таҳдидлардан бири ҳисобланади. Аммо улкан ҳажмдаги маълумотларни ўтказиб юбориш учун имкони мавжуд бўлган тармоқлар бундай "ёмон" трафикни осонгина "ютиб юбориши" мумкин ва уни уни шу тарзда йўналтира оладики, давлат сайтлари зарбага учраган ҳолда ҳам ишлашда давом этаверади. Аммо ушбу муаммо йил сайин мураккаблашмоқда.\nЯна бир муҳим муаммолардан бири чегараларнинг бузилиши BGP - олиб қочишдир. BGP "чегараларга оид протокол" ни англатади. Бу тизим пакетларга интернет-трафик йўналишини кўрсатади. Узоқ вақт давомида тармоқнинг турли нуқталарида жойлашган BGP маршрутни йўналтирувчилар пакетларни тўғри йўналишга йўллайди, деб ҳисоблашган. Аммо сўнгги йилларда трафик сезилмас тарзда қайта йўналтириши мумкинлиги аниқланди. Бундай "олиб қочиш" натижасида улкан ҳажмдаги ўғирлик содир бўлиши ва учинчи шахслар, масалан, махсус хизмат ходимлари ёки хакерлар томонидан кузатилиши мумкин.\n"Ушбу муаммолардан кўпчилиги ишдан чиқишни юзага келтириши мумкин, баъзилари эса назарий жиҳатдан олиб қараганда "бузилиш"ни келтириб чиқаради. Аммо ҳозиргача интернетнинг бутунлай ўчиб қолиши ҳолати юз бермаган. "Бу эса мазкур ҳолатни умуман инкор этишимиз кераклигини билдирмайди", - дейди Массачусетс технологик институти профессори Винсент Чан.\n"Ўйлашимча, жамоавий ҳужум билан интернетни бутунлай қулатиш мумкин", - деб ҳисоблайди профессор Чан. У интернет инфратузилмасига етказилган моддий ҳамла тиклаб бўлмайдиган зарар етказади, деб ҳисобламайди: "1000 та занжирдан бир донасининг йўқ қилиниши яхлит бир тизимни қулатмайди. Аммо барча 1000 занжирга таалуққли бўлган дастурий таъминотга таҳдид солинсачи? У ҳолда бизда муаммолар пайдо бўлади".\nЧаннинг фикрича, интернетга шу тарзда ҳужумни амалга оширувчилар топилиши мумкин. Аммо ҳамма ҳам интернетнинг қулаши оқибатларини тасаввур эта олмайди. "Ўйлашимча, интернетга ҳужум ва уни ҳимоя қилиш мавзусида очиқ мулоқот ўтказилиши керак", - деб ҳисоблайди Чан. - "Бу мавзу илгари ҳеч қачон жиддий муҳокама этилмаган".\nЗамонавий дунёда банклар, савдо, давлат тизимлари, шахсий мулоқот, хўжалик буюмлари каби ҳаётимизнинг деярли барча жабҳалари интернет билан боғлиқ. Тармоқ фаолиятининг вақтинчалик тўхтаб қолиши, маҳаллий носозликлар кўнгилсиз ҳолатлардир. Аммо интернет ҳақиқатан ҳам "қуласа" биз улкан кулфат ичида қоламиз.\nАммо муаммонинг энг "каттаси" шундаки, биз бу қай даражада жиддий тус олишини аниқ билмаймиз. Интернет технологиялари бўйича мутахассис ҳисобланган Дэннис Хиллис 2013 йилда TED анжумани қатнашчиларига масаланинг айни шу томонини намойиш этди.\n"Ҳеч ким интернет ҳаётимизга қай даражада чуқур кириб борганлигини аниқ билмайди, - деди у. Биз ҳатто хизмат кўрсатишга қилинган фаол ҳужум оқибатларини тасаввур қила олмаймиз".\nДарҳақиқат, интернет ҳаётимизнинг бир қисмига айланиб қолганлиги кўпчилик учун сир эмас. Аммо ҳар қандай нарсанинг ижобий ва салбий томонлари борлигини эътибордан қочирмаслигимиз даркор. Бу билан интернет "ёмон" демоқчи эмасмиз. Чунки кўп ҳолларда унинг яхши ёки ёмонлиги биз инсонларга боғлиқ. Назаримизда, уни "синдириш" эмас, балки у тақдим этаётган имкониятлардан унумли фойдаланиб, ҳаётимиз даражасини оширишни ўйлашимиз керак. Ана шунда бутун олам тўри ҳайрли ишлар учун хизмат қилган бўлади.


Марказий Осиё бу – Бу 100 миллион нуфусга эга Қозоғистон, Қирғизистон, Тожикистон, Туркманистон, Ўзбекистон давлатлари. Жанубий Осиё эса Афғонистон, Ҳиндистон, Покистон, Бангладеш, Бутан, Мальдив, Бутан, Шри-Ланка мамлакатларидир. Бу минтақа нуфуси жиҳатидан ер юзи аҳолисининг тўртдан бир қисмини ташкил қилади. Ўзбекистоннинг Жанубий Осиё мамлакатлари билан ҳамкорлиги изоляцион-алоҳида кечиши бирмунча мураккаб. Айнан шунинг учун ҳам умумий тараққиёт максадларида Марказий Осиё давлатларининг «қўлни қўлга бериб ишлаши» жуда муҳим.\nШавкат Мирзиеёв бугун Афғонистон ўзининг янги тарихида «переломный момент» («туб бурилиш палласи») ўтказяпти деб таъриф берди. «Ишонамизки, донишманд афғон халқи умуммиллий мақсадларга эришиш учун муросага тайёр эканини намоён қилади. Ишончимиз комилки, бизнинг минтақалараро ҳамеорлигимиз, мамлакатда иқтисодиётни тиклаш, тинчлик ва барқарорликни ўрнатиш учун муҳим омил бўлади.»\nМозори Шариф – Кобул – Пешовар темир йўлининг қурилишини иштирокчи давлатлар ва халқаро ташкилотлар томонидан қўллаб-қувватланаётгани, минтақалараро стратегиясининг алоқаларни кучайтириш учун савдо, транзит ва божхона жараёнларини рақамлаштириш, қўшма ҳаракатлар стратегиясини қабул қилиш;\nPrevious PostОталикни белгилаш тартибининг ўзига хос хусусиятлари\nNext PostДиққат, танлов! “Ватанпарвар” ташкилоти журналистлар ва блогерлар ўртасида танлов эълон қилади!\nDiyor24 Sentabr 7, 2021\nDiyor24 Iyul 14, 2021\n“Жануб-2021” Ўзбекистон-Россия қўшма ўқувлари давом этмоқда


Гулистон - xabar.uz\nШавкат Мирзиёев Тадбиркорлар ва ҳунармандлар марказини бориб кўрди\nТадбиркорлар маркази бизнес ва маданият масканига айланади.\n«Гулистон Сити» қайси ҳудудда қурилиши маълум қилинди\nПрезидентликка номзод Шавкат Мирзиёев айни вақтда Сирдарё вилоятида бўлиб турибди. Амалдаги давлат раҳбари сайловчилар билан учрашув вақтида уй-жой таъминоти масаласига тўхталиб ўтди.\nҲозирда Гулистон шаҳар прокуратураси томонидан терговга қадар текширув ҳаракатлари олиб борилмоқда.\n«Алпомиш» спорт мажмуаси COVID марказига айлантирилади\nУшбу ҳолат Сирдарё вилоятида коронавирусга чалинаётган беморларнинг сони ортиши билан боғлиқ бўлиши мумкин.\nОлийгоҳнинг иқтидорли талабалари «Ўзбекистон учун 100 ғоя» танлови учун тайёрланган лойиҳалари тақдимотини ўтказди.


Архивы РУС ТИЛИ - tafsilar.info\n03 Mart 13:30 by Редакция\nРоссиядан ўқитувчилар Ўзбекистонга келишди. Гуруҳ 12 та амалиётчи мутахассислардан иборат. Учинчи гуруҳ рус тили ўқитувчилари маҳаллий мактабларда ишлаш. Шундай қилиб, ҳозирда Класс! Гуманитар лойиҳаси доирасида республикада рус тилидан дарс берадиган рус мутахассисларининг умумий сони юз кишини ташкил этади. Булар Россиянинг Благовешченск, Хабаровск, Томск, Иркутск, Майкоп, Тюмен, Москва ва Санкт-Петербургдаги педагогика университетларининг магистрантлари ва аспирантлари. Улар\nРоссия Ўзбекистонда рус тилини ўргатиш учун 75 миллион рубл ажратади\n12 Fevral 10:41 by Редакция\nРоссия Таълим вазирлиги Халқаро ҳамкорлик ва жамоатчилик билан алоқалар бошқармаси бошлиғи ўринбосари вазифасини бажарувчи Олга Подберезкинанинг таъкидлашича, Россия Ўзбекистонга рус тилини ўқитиш учун 75 миллион рубл ажратади. Бу ҳақда у таълим соҳасидаги ҳамкорликка бағишланган Россия-Ўзбекистон давра суҳбатида айтиб ўтди. “Таълим вазирлиги 2021 йилда “Класс” лойиҳаси учун 75 миллион рубл ажратади. Бу вазирликнинг Ўзбекистондаги энг амбицияли\nКАДРЛАР ТАЙЁРЛАШМОЛИЯЛАШТИРИШРОССИЯРУС ТИЛИТАъЛИМ\n03 Dekabr 16:23 by Редакция\nРоссиялик депутатлар Россиядаги мигрантларни текширишни тартибга солувчи қонунчилик актини маъқулладилар. Янги қонун чет эл фуқаросининг мақсадига қараб рус тилини чет тили сифатида билиш, Россия тарихи ва Россия қонунчилиги асосларини билиш даражасига талабларни киритади. Федерация Кенгаши чоршанба куни муҳожирлар учун рус тили ва Россия Федерацияси тарихидан кенг қамровли имтиҳон ўтказиш бўйича ягона ёндашув тўғрисидаги қонунни маъқуллади.\nРоссия: Ўзбекистон учун рус тили ўқитувчиларини ёллаш тўғрисида эълон қилди\n26 Noyabr 21:19 by Редакция\nРоссияда Ўзбекистонга мактабларда рус тили ўқитувчиси сифатида ишлаш учун боришни истаган ўқитувчиларни ишга қабул қилиш эълон қилинди. Россия Таълим вазирлиги ва Ўзбекистон Халқ таълими вазирлиги томонидан амалга оширилган “Класс!” гуманитар лойиҳаси доирасида ўқитувчилар келмоқда. «Класс!» – бу «Чет элда рус ўқитувчиси» дастурининг давоми бўлиб, натижада бир неча ўнлаб рус ўқитувчилари чет элларда рус тили ва\n15 Oktabr 12:09 by Редакция\nМактабгача таълим вазирлиги (МТВ) рус тили мактабгача таълим муассасаларида «иккинчи она тили» мақомини олмайди, деб эълон қилди. Вазирлик ушбу маълумот ёлғонлигини ва ҳақиқатга мос келмаслигини таъкидлади. «Ўзбекистонда мактабгача таълим муассасаларида» иккинчи она тили» сўзини жорий этиш режалаштирилмаган. Аслида, болалар боғчаларининг таълим жараёнида иккинчи тилни ўрганиш таъминланади (агар ўқитувчилар бўлса). Бу тил ҳар қандай бўлиши мумкин,\nМАЪЛУМОТРАД ЭТИШРУС ТИЛИТАЪЛИМ ВАЗИРЛИГИЎЗБЕКИСТОНЎРГАНИШ


«Нефтчи» стадионида ҳакам калтакланди (видео) — Sof.uz\nЖАҲОН 97,423,166 70,002,192 2,086,174\n1.12 18:20 1289 Спорт\nПро лигада мавсумнинг сўнгги ўйинида Фарғона дербиси — «Нефтчи» ҳамда «Турон» ўртасидаги баҳс бўлиб ўтди. Унда кичик ҳисобда ғалаба қозонган Яйпан клуби ўз тарихида биринчи марта Суперлига йўлланмасини қўлга киритди.\nФарғонадаги «Истиқлол» стадионида бўлиб ўтган баҳсда Асилбек Қаюмовнинг 81-дақиқада киритган голи «Турон»га муҳим ғалабани келтирди. Ушбу ғалабадан кейин яйпанликлар очколари сонини 38тага етказиб, «Нефтчи»дан бир очкога ўтиб кетди ва 1-ўринни эгаллаб Суперлигага йўлланма олди.\nУчрашув якунида стадионда жанжал юзага келди. «Нефтчи» футболчилари мағлубият аламини ҳакамдан олишди. Футболчиларга қўшилиб клуб мухлислари ҳам стадионга тушиб келиб ҳакамни калтаклашди.\nКатта эҳтимол билан «Нефтчи» клуби ва унинг футболчилари ЎФА ҳамда ПФЛ томонидан жиддий жазога тортилади.\nКеча, 19:28 6574\n19.01 17:39 3937\n18.01 21:13 1917\n19.01 11:07 1905\n18:29 109 Колумнистлар\n18:13 54 Жамият\nБугун, 17:58 34 Ўзбекистон\nБугун, 17:52 88 Жаҳон\nБугун, 17:47 299 Жамият\nБугун, 16:46 343 Жамият


Еркин Қарақалпақстан Вести Каракалпакстана 05:14:52, 22.02.2020\nӘзелден-ақ, ата-бабаларымыз жолды кийели, пирли деп билген. «Жол — өмир гүзары», «Узақ болса да жол жақсы», «Жол қәдирин жүрген билер» деп халық арасында жолға байланыслы усындай ибратлы гәплер пайда болған. Жоллар — ерте дәўирлерден-ақ халықларды байланыстырыўда, олар арасында дослық ҳәм экономикалық қатнасықларды орнатыўда үлкен роль атқарып, өз гезегинде бул қатнасықлар жаңа әўлад ўәкиллери тәрепинен беккемленип келинген.\nҒәрезсизлигимиздиң дәслепки күнлеринен баслап-ақ, ҳүрметли Президентимиз И.Кәримов дүнья жүзилик базар қатнасығына шығыў ушын қолайлы ҳәм жақын жолларды қурыўдың тәрепдары болды. Бул сораўдың жуўабын табыў ушын неше әсирлерден берли тарийхта киятырған ески «Уллы Жипек жолы»н раўажландырыўды сайлап алды. Қурылыс мәмлекетимиздеги ишки ҳәм сыртқы қатнасықлардың талабынан келип шықты десек те болады. :лкен еки цивилизацияның қосылыўына (Батыс ҳәм Узақ Шығыстың) Орайлық Азия халықларының да роли күшли болып, олар байланыстырыўшы көпир ўазыйпасын атқарады десек болады. Себеби, тарийхтан мәлим, «Уллы Жипек жолы»нан қытайлылар, греклер ҳәм римлилер өзлериниң саўда кәрўанлары менен бирге дипломатиялық қатнасықларды алып барған.\nОнша алыс емес өтмишинде үстинен тек кәрўан жоллар ғана өтип турған Қарақалпақстан Республикасының тум-тусын бүгин шым-шытырық автомобиль ҳәм темир жоллары ийелеген. Узынлығы 4175 километрлик асфальт жоллары республикамыздың ең алыс жерлерин орай менен байланыстырып тур. Ал, халықаралық әҳмийеттеги автомагистраллар ҳәзирги ўақытта туризмди раўажландырыў хызметин атқарып атыр. Себеби, бул жоллар ески тарийхый орынлардан, яғный, Бухара ҳәм Хорезм аймақларынан өтеди. Ески тарийхый орынларымызды, И.В.Савицкий атындағы Қарақалпақ мәмлекетлик көркем өнер музейин, бай мәдений мийрасларымызды тамашалаў ушын ҳәр күни бул жоллардан республикамызға көплеген сырт елли саяхатшылар келип атыр. Бүгинги күни Қарақалпақстанда да туризм тараўының раўажланыўы жақсы жолға қойылмақта. Бул да ғәрезсизлик берген имканиятлардың бири.\nМен де усындай бахытлы, бийғәрез елдиң перзенти болып туўылғанымнан, жаслардың айдын келешеги ушын айрықша дыққат-итибар қаратылып атырған усындай еркин ҳәм пәраўан заманда жасап, өзим таңлаған кәсибим бойынша оқып, билим алып атырғанымнан қуўанышлыман. Әлбетте, келешекте өзим таңлаған кәсибимниң жетик маманы болып, аянбай мийнет етемен ҳәм елимниң гүллеп-жаснаўына, оның айдын келешегиниң және де пәраўан болыўына, жол қурылысы тараўының еле де раўажланыўына өзимниң үлесимди қосаман деген нийетлерим бар. Бул мениң Ўатан алдындағы перзентлик парызым есапланады.\nӘлбетте, бүгинги миллий автомагистралымыз қурамындағы автомобиль ҳәм басқа да жоллар еле узақ жыллар даўамында халқымыздың узағын жақын, аўырын жеңил етип ғана қоймастан, мәмлекетимиз экономикасының раўажланыўына хызмет ететуғынына исенемен.\nҚМУ, техника факультетиниң автомобиль жоллары\nҳәм аэродром қәнигелигиниң студенти.